Održan panel o upotrebi ćirilice na internetu | PC Press\nOdržan panel o upotrebi ćirilice na internetu\nU Beogradu je održan „Ćirbasters“, šesti po redu skup posvećen našem drugom nacionalnom internet domenu .СРБ. Ovaj domen je moguće koristiti još od januara 2012. godine, što ga čini drugim ćiriličkim domenom na svetu, odmah posle ruskog .РФ. Na skupu je bilo reči o upotrebi ćirilice na mreži i načinima kako da se ona koristi što efikasnije.\n„Kada smo počinjali da koristimo kompjutere nismo ni slutili u kojoj meri će oni promeniti naše životne navike. Napredak tehnologije je uticao i na korišćenje našeg pisma. Sada se, međutim, otvaraju novi načini za širenje upotrebe ćirilice na internetu, kojoj tehnologija ovaj put može biti saveznik“, rekao je na otvaranju skupa Vojislav Rodić, predsednik Upravnog odbora Fondacije “Registar nacionalnog internet domena Srbije” (RNIDS).\nĆirilicu danas koriste mnogi privrednici kako bi se izdvojili na tržištu, dok su državne institucije obavezne da na svojim sajtovima koriste ćirilicu. Međutim, veliki problem je predstavljalo preslovljavanje ćiriličnih natpisa u latinične, i obratno. Prema rečima Vladimira Marića, učesnika panela, njegova kompanija ovaj problem uspešno rešava na Drupal-u, besplatnom sistemu za upravljanje sadržajem otvorenog koda. Na taj način firme, ali i druge organizacije, štede mnogo vremena koje su ranije njihovi zaposleni trošili na prekucavanje svojih sadržaja sa ćirilice na latinicu, i obratno.\nPročitajte i: Prednosti domaćeg domena za mala i mikro preduzeća\nProblem predstavlja i upotreba ćirilice na jednoj od najpopularnijih platformi za pravljenje sajtova, WordPress-u. Web developer Sibin Grašić je objasnio kako se problemi sa objavom ćiriličkog sadržaja na ovoj platformi mogu jednostavno rešiti pomoću plugin-ova, odnosno softverskih komponenti koje dodaju specifična svojstva na već postojeću aplikaciju. Dok se na WordPress sajtove sadržaj može stavljati na ćiriličnom pismu i potom jednostavno konvertovati u latinično, obrnuti proces je već komplikovaniji, i ne bez pratećih grešaka. Međutim, developeri u Srbiji aktivno rade na rešavanju i ovog problema. Prema Grašićevoj statistici, od ukupnog broja WordPress sajtova u našoj zemlji manje od dva odsto je pisano ćirilicom, jer vlasnici sajtova i dalje imaju predrasuda o njenom korišćenju na internetu.\nIz navedenih razloga potrebno je promovisati široke mogućnosti za upotrebu ćirilice na internetu, koja je svakim danom sve jednostavnija za upotrebu, zaključak je svih panelista na ovom skupu.\nTagovi: .срб, Ćirbasters, ćirilica na internetu, Drupal, panel diskusija, preslovljavanje, RNIDS\n← Burger King objasnio net neutralnost – hamburgerima\nSatelit – disko kugla lansiran u orbitu →


Šta koči približavanje Srbije Evropskoj uniji? - mediji.net\nŠta koči približavanje Srbije Evropskoj uniji?\nDa li se Srbija danas, kada je na oko 50 odsto razvijenosti zemalja Centralne i Istočne Evrope i svega 33 odsto nivoa Zapadne Evrope, njima približava zahvaljujući „prednosti zaostajanja“ ili se jaz i dalje širi?\nKoji su razlozi zašto se taj jaz, kao i jaz u produktivnosti, ne smanjuje u odnosu na CIE ili bar ne smanjuje dovoljno brzo? Šta je potrebno učiniti da konačno počnemo da koristimo potencijale?\nOvo su pitanja na koja su Pavle Petrović, profesor emeritus Ekonomskog fakulteta u Beogradu i dopisni član SANU,...\npavle petrovićPročitajte još na ovu temu\nHrvatski ministar spoljnih poslova Gordan Grlić Radman izjavio je danas nakon sastanka šefova diplomatija država članica EU kako su mnogi ministri u raspravi ponovili stav da nema promene granica na zapadnom Balkanu i da je to neprihvatljivo, javio je iz Brisela dopisnik Hine.


Love Fest, RumFest i Bubijada: Počinje avgust! | Polazak\nUskoro načinjemo još jedan letnji mesec! Sjajna događanja se organizuju na različitim lokacijama u Srbiji, tako da ćemo avgustovske vreline mnogo lakše podneti uz muziku i hladno piće.\n03 - 05. Avgust Love Fest Vrnjačka Banja\nPočetak avgusta je u Vrnjačkoj Banji već tradicionalno rezervisan za muzički i umetnički događaj Love Fest, koji je nedavno uvršten među 18 najboljih festivala u Evropi! Tokom ova tri dana će na ukupno 5 bina nastupiti brojni domaći i strani izvođači.\nRed vožnje za Vrnjačku Banju\n02 - 03. Avgust RumFest Ruma\nTokom ova dva letnja dana, u Rumi će na gradskom trgu i u kulturnom centru "Brana Crnčević" biti sjajna atmosfera! U kulturnom centru će se održati izložba fotografija sa motivima vašara, a na gradskom trgu će nastupati Jelena Tomašević, NS Big bend i Garai sokak.\nRed vožnje za Rumu\n4 – 6. Avgust Bubijada Šabac\nKako najavljuje turistička organizacija Srbije, šabačka Bubijada će se održati na početku avgusta. Ovaj događaj se tradicionalno održava od 2002. godine, kada veliki broj učesnika, ljubitelja popularnog automobila Buba, defiluje ulicama Šapca do stare tvrđave, na kojoj se održavaju poligonske vožnje.\nRed vožnje za Šabac\nTri manifestacije su samo deo onoga što se može posetiti u Srbiji početkom avgusta. Spisak svih manifestacija možete pogledati u kalendaru turističke organizacije Srbije, a za šta god da se odlučite, mi vam želimo sjajan provod!


Evropska banka za obnovu i razvoj (EBRD) saopštila je danas je u Srbiju u 2018. investirala dodatnih 395 miliona evra za 18 novih projekata, tako da su ukupna ulaganja te banke u Srbiju od 2001. godine premašila pet milijardi evra.\nKako se navodi u saopštenju, EBRD je usmerila 200 miliona evra u kreditne linije, finansiranje trgovine i garancije lokalnim komercijalnim bankama, što će biti iskorišćeno za kreditiranje lokalnih malih i srednjih preduzeća. Ta preduzeća imaće lakši pristup finansiranju, što bi trebalo da im pomogne da poboljšaju svoju konkurentnost i energetsku efikasnost, što bi dalje trebalo da podstakne trgovinu, navodi se.\nEBRD je u 2018. za prvi veliki projekat javno-privatnog partnerstva u Srbiji mobilisao privatna sredstva za finansiranje obimne modernizacije aerodroma „Nikola Tesla“ u Beogradu, koji predstavlja glavno čvorište vazdušnog saobraćaja u zemlji i regionu, podseća se u saopštenju.\nNavodi se da je odobreno dodatnih 22 miliona evra, koji će biti iskorišćeni za izgradnju novog železničkog depoa u Zemunu, kao i da je EBRD u 2018. podržala domaćeg proizvođača nameštaja „Forma ideale“ sa 10 miliona evra i i vodeću poljoprivrednu kompaniju MK Group sa 25 miliona evra.\nPodseća se i da je prošle godine, uz podršku Evropske unije, Austrije i Energetske zajednice, u Srbiji je pokrenut program "Kreditna linija za zelenu ekonomiju", koji gradjanima omogućava da iskoriste kredite zajedno sa podsticajnim bespovratnim sredstvima za unapredjenje energetske efikasnosti svojih domova i smanjenje računa za struju.\nKako se podseća, EBRD je bio domaćin trećem investicionom samitu Zapadnog Balkana, na kome je okupio šest premijera u sedištu Banke u Londonu. Godišnji sastanak EBRD biće održan u Sarajevu 8. i 9. maja ove godine, navodi se u saopštenju.


PerSu prijatelj kulture - PerSu marketi\nOd maja 2018. godine, PerSu marketi su zvanično postali prijatelj Kulturnog centra Zrenjanin, institucije koju godišnje poseti oko 100.000 ljudi. Sporazum o saradnji, koji je tada potpisan, doneo je velika ulaganja u infrastrukturne i programske projekte. Ovo partnerstvo, deo je strateškog projekta koji trgovinski lanac PerSu sprovodi pod sloganom Naše, nama vredno!\nNa proslavi 40 godina postojanja Kulturnog centra, svečano je otvoren i renovirani izložbeni salon. Tokom 2019. godine projekat se nastavlja sa idejom da se pokrene Klub prijatelja kulture, kome će se pridružiti i drugi privrednici, kako bi pomogli Kulturnom centru da preuzme ključnu ulogu u razvoju kulturnog sadržaja zajednice.\nOvo je još samo jedna akcija u nizu kojom PerSu marketi žele da se zahvale na poverenju koje im sugrađani godinama pružaju, trudeći se da unaprede kvalitet života svim Vojvođanima i njihovim gostima.


Vesti online / Vesti / Srbija / Joksimović: Očekujem otvaranje tri poglavlja do kraja godine\nMinistarka za evropske integracije Jadranka Joksimović razgovarala je danas u Nišu sa austrijskim ministrom za EU, kulturu i medije Gernotom Blumelom, i izrazila očekivanje da će Srbija do kraja godine, tokom austrijskog predsedavanja EU, otvoriti najmanje tri poglavlja u procesu pridruživanja Uniji.\nDvoje ministara razgovarali su o evropskom putu Srbije, ali i daljem unapređenju ekonomskih odnosa, budući da je fabrika "Cumtobel", koja se danas otvara u Nišu, još jedna investicija Austrije u tom okrugu.\nBlumel je istakao da su za Austriju važni dobri odnosi sa Srbijom, a da je "Cumtobel" važan signal kako se unapređuje saradnja dve zemlje.\nDodao je da je Austrija postavila tri glavna pitanja u fokus njenog predsedavanja EU, u drugoj polovini ove godine - borbu protiv ilegalnih migracija, dugoročnu stabilizacija EU i proces pridruživanja, kao i pridruživanje Srbije.\nOn je zahvalio Srbiji na saradnji u suzbijanju ilegalnih migracija u prethodnom periodu.\n- Otvaranje ''Cumtobela'' je jasan signal koji pokazuje da je Srbija jedan od naših glavnih partnera dugoročno - rekao je Blumel.\nMinistarka Joksimović istakla je da je Austrija zemlja sa kojom Srbija ima izuzetno dobre, stabilne i sveobuhvatne bilateralne odnose, ekonomske, političke i kulturne, uz dobru sarađu ministarstava unutrašnjih poslova i odbrane.\n- Austrija je među prioritete predsedavanja EU uvrstila i temu proširenja na Zapadni Balkan i apostrofirala Srbiju kao jednu od predvodnica u procesu pridruživanja Uniji - podvukla je.\nPodsetila je da je do sada Srbija otvorila 14 od 35 poglavlja, a dva privremeno zatvorila, kao i da je pripremljeno još pet pregovaračkih pozicija, koje su spremne za otvaranje.\n- Razgovarali smo o tome da se podrži otvaranje što više pogalvlja do kraja godine, što će značiti bržu i stabilnu dinamiku našeg procesa pridruživanja. Mislim da smo dobili podršku Austrije u tom pogeldu i da će oni nastojati da do kraja godine podrže otvaranje što više pripremljenih poglavlja - dodala je ministarka.\nOna je izrazila očekivanje da će najmanje tri nova poglavlja biti otvorena do kraja godine, što će značiti i uspeh Srbije u u procesu evrointegracije, već i austrijskog predsedavanja.\n- Evropski put Srbije se nastavlja, imamo puno onih u EU koji nas podržavaju. Autsrija je jedan od onih koji najdoslednije najprincipijelnije podržava politiku proširenja. U Austriji imamo saveznika u ekonomskim pitanjima i iskrenu podršku na EU putu i nastojaćemo da to što bolje iskoristimo u interesu građana - rekla je Joksimović.\nNapomenula je i da je Austrija već godinama najveći investitor u Srbiji, da su njiove kompanije pokazale interesovanje za naše tržište, kao i da na pitanje da li bi ponovo investirali, uglavnom odgovaraju pozitivno.\n- Zato će i ova fabrika značiti mnogo ne samo za ovaj region i Niš, već i za celu Srbiju, za unapređenje naših ekonomskih odnosa. A, kad su ekonomski odnosi dobri, onda jačaju i političk odnosi - zaključila je Joksimović.


Klasična “lažna vest” koja se pojavila u medijima u Bosni i Hercegovini dovela je u pitanje vojnu saradnju BiH sa SAD, a predsedniku Republike Srpske Miloradu Dodiku, poznatom po otvorenoj proruskoj politici, poslužila je kao povod za najavu da će na teritoriji tog entiteta zabraniti održavanje bilo kakvih NATO vojnih vežbi, prenose mediji u regionu.\nNaime, jedan marginalni portal u BiH objavio je vest s bombastičnim naslovom “Uskoro velika NATO vežba u Banjaluci, avionska eksadrila, osiromašeni uranijum i medijska priprema Srba u RS”. Pozvavši se na dokumente iz Ministarstva odbrane BiH i Zajedničke komande oružanih snaga, portal „Dnevnik.ba“ naveo je kako su u toku pripreme za organizovanje vežbe na vojnom poligonu Manjača kod Banjaluke, u kojoj bi učestvovali i američki avioni A-10. Najavljeno je stacioniranje 400 vojnika NATO-a u kasarni Kozara u Banjaluci, kao i eskadrila od 10 aviona (što američkih, što litvanskih), koji bi bili locirani na aerodromu Mahovljani u RS. Za avion A-10 navedeno je da je naoružan topom od 30 mm “Vulkan” sa municijom, odnosno osiromašenim uranijumom. Istaknuto je kako je reč o istoj municiji koju je NATO koristio tokom udara na pozicije vojske bosanskih Srba 1995, a ta činjenica u RS i danas je medijski eksploatisana, uz optužbe koje nikada nisu naučno potvrđene da je to izazvalo povećanje broja obolelih od karcinoma. „Za Republiku Srpsku je neprihvatljivo održavanje vojne vežbe na poligonu Manjača i korišćenje aerodroma Mahovljani, aviona A-10 i osiromašenog uranijuma“, napisao je predsednik RS Milorad Dodik, u pismu upućenom članu Predsedništva BiH iz RS Mladenu Ivaniću. On je naveo da je upoznat da je na sastanku u Ministarstvu odbrane BiH, kojem su prisustvovali Ivanićevi saradnici i izaslanici, razgovarano o izvođenju ove vojne vežbe NATO-a na poligonu Manjača. “Šokiran sam informacijom da se u planiranom izvođenju vojnih vežbi treba koristiti avion A-10, koji ima ključno naoružanje top 30 milimetara ‘Vulkan’ sa municijom sa osiromašenim uranijumom, čije su negativne posledice po život i zdravlje ljudi nesagledive”, naveo je Dodik u pismu.\nMinistarstvo odbrane BiH odmah je reagovalo, navodeći kako je sastanak s generalom Gronskim zaista održan, ali da na njemu ništa nije dogovoreno. “U sklopu bilateralne saradanje sa SAD, osim niza drugih aktivnosti, razmatra se i realizacija vežbe vazdušno-kopnene integracije – Air to Ground Integration tokom 2019. Eventualna organizacija vežbe u početnoj je fazi usaglašavanja, te još nisu utvrđeni ni scenario, niti učesnici, kao ni sredstva kojima bi se vežba izvela”, navodi se u saopštenju Ministarstva odbrane. Sličan demanti stigao je i iz ambasade SAD uz isticanje kako, ukoliko vežbe i bude, nikakva upotreba bojeve municije ne dolazi u obzir.\nRusi sa američke optužnice upozoreni da ne putujuNUNS osudio cenzurisanje "In memoriam-a" u "Politici"


Tim neurologa Univerziteta u Ohaju koristio je hrčke kako bi utvrdili povezanost prigušene svetlosti noću i promena u ponašanju i ispostavilo se da su promene u ponašanju i u mozgu hrčaka slične sa simptomima depresivnih ljudi.\n"Rezultati kod hrčaka u skladu su sa onim što znamo o depresiji kod ljudi", rekla je vođa tima Trejsi Bedrosijan.\nIako je izlaganje noćnom svetlu bilo povezivano sa povećanjem rizika od raka dojke i gojaznosti, odnos svetla i poremećaja ponašanja nikada nije bio razlučen do kraja, prenosi Rojters.\nŽivotinjice koje su učestvovale u eksperimentu četiri sedmice bile su tokom noći izložene slabom svetlu koje je ekvivalent televizoru u zamračenoj sobi i njihovi rezultati upoređeni su sa rezultatima kontrolne grupe koja noću nije bila podvrgnuta prigušenoj svetlosti.\nEksperimentalna grupa je potom ubačena u normalan ciklus na nedelju, dve ili četiri pre nego što su ponovo testirani.\nRezultati su pokazali da su hrčci za vreme izlaganja noćnom svetlu bili manje aktivni i da ih je slabo interesovala zašećerena voda - oba znaka komparabilna su sa znacima depresije kod ljudi.\nIstraživači su otkrili i promene u mozgu koje su takođe povezane sa depresivnim ljudima.\nHrčci su takođe proizvodili više proteina TNF, hemijskog glasnika koji se mobiliše kada je telo povređeno ili inficirano i koji izaziva upalu u pokušaju da sredi štetu.\n"Stručnjaci su pronašli snažnu vezu kod ljudi između hronične inflamacije i depresije. Zbog toga je važno da pronađemo ovu vezu između prigušenog svetla noću i povećanog lučenja TNF-a", rekao je Rendi Nilson koji je takođe radio na studiji.\nSimptomi depresije nestajali su kada su hrčci vraćeni u normalan ciklus, a nivo TNF-a se vratio na normalu posle dve nedelje.\n"Dobra vest je da oni koji do kasno ostaju ispred televizije ili kompjutera mogu da ponište štetne efekte povratkom na regularan dan-noć ciklus i minimalizacijom izloženosti veštačkom svetlu noću", rekla je Bedrosijan.\ntelevizija depresija gledanje tv a eksperiment hrčak\n» Podmukli ubica - Šokantne činjenice o šećeru


Novi srpski lideri - Nira Press\nPočetna » Novi srpski lideri\nIstaknuti i uticajni lideri iz zemlje i inostranstva, iz različitih sfera društvenog, privrednog, sportskog, naučnog i umetničkog života, prenosili svoja iskustva 5. decembra, u poslovnom centru Ušće, mladim ljudima koji žele da budu uspešniji u životu.\nNa „Konferenciji novih lidera” koju je organizovala međunarodna organizacija AIESEC Srbija, okupilo se oko 150 mladih koji imaju ambiciju da postanu lideri, odnosno najbolji u svom poslu. Konferenciju novih lidera otvorili su Majkl Polt, ambasador SAD u Srbiji, Ana Marija Korpi, ambasadorka Finske, Kerolin Junger, direktorka Svetske banke u Srbiji, i Mlađan Dinkić, bivši ministar finansija.\nMladima su se obraćali mladi, između ostalih, Milan Todorović, regionalni direktor kompanije Actavis za Balkan, Goran Ješić, gradonačelnik Inđije, Ivan Lalić, dramski pisac, Ana Sofrenović, glumica, Dragan Sakan, direktor kreativnog centra Nju moment, Goran Pitić, predsednik Upravnog odbora Sosijete ženeral banke, Bojan Bošković, generalni menadžer Egzit festivala, i drugi. Milan Todorović iz Actavisa preporučio je mladima da razviju sopstvene modele koji će im pomoći da budu dobre vođe.\n– Ako želite da budete lideri morate da se koncentrišete na ono što radite, ali da zadržite svoje principe, karakter i vrednosti. Treba da zaboravite na ambiciju da postanete lider već da se fokusirate na rad sa drugim ljudima i da se trudite da u tom smeru koristite ambicije, rekao je Todorović.\nOn je naglasio da je u liderstvu veoma važno biti moralan. Prvi čovek Actavisa za Balkan je po struci psiholog, pa je mladima savetovao da je važno da mnogo ulažu u sopstveni razvoj, jer oni koji to ne čine ne mogu postati lideri.\n– U Srbiji je lako biti kreativan, ali to nije lako sprovesti. Zato je važno da lider pored sposobnosti koje ima bude jak, da se trudi da shvati potrebe društva i da na njih odgovori, rekao je Todorović.\nIvan Lalić, dramski pisac, smatra da je za mlade koji imaju političke ambicije u liderstvu, u tranzicionom periodu veoma važno da budu različiti od onih koji su bili lideri devedesetih godina.\n– Bitno je da se jasno definišu kriterijumi za političko, ali i drugo liderstvo u današnjem vremenu. Sam lider treba da promoviše novi sistem vrednosti u jednoj zemlji, a na tom putu treba značajno koristiti iskustva stranaca, rekao je Lalić.\nLuciana Pavan, direktorka digitalnih medija MTV mreže, savetovala je omladincima da je važno da se trude da razumeju kulturu na globalnom tržištu.\n– Pored prihvatanja multikulturalnosti, za lidera je važno da ima pokretačku snagu i strast. Kada biram ljude sa kojima radim ne gledam kakve su im ocene već da li imaju dovoljno snage za taj posao, da su dovoljno senzitivni i pošteni. Bez tih osobina nema dobrog lidera, rekla je Luciana Pavan.


Kembridž analitika - Blic Online\nFejsbuku određena novčana kazna zbog davanja LIČNIH PODATAKA korisnika. Ali, da li je iznosom PRAVDA ZADOVOLJENA?\nBritanski poverenik za zaštitu podataka o ličnosti kaznio je danas američku kompaniju Fejsbuk sa 500.000 funti (644.000 dolara) zbog skandala s Kembridž analitikom.\nLjudi se sve manje angažuju na “Fejsbuku”, a poverenje u ovu kompaniju je opalo. Sa više od dve milijarde ljudi koji posećuju ovu društvenu mrežu svakog meseca, “Fejsbuk” ima grupu toliko veliku, različitu i geografski rasprostranjenu da pre deset godina nijedna kompanija nije ni sanjala o takvom prijemu.\nFEJSBUK ZABRANJUJE POPULARNE KVIZOVE Preko aplikacije koju su skinuli desetine miliona ljudi prikupljani LIČNI PODACI\nNakon skandala vezanog za nezakonito prikupljanje podataka koje je sprovodila Kembridž analitika, Fejsbuk istražuje hiljade aplikacija. Reč je pre svega o onima koje su se primjenjivale 2014. godine i ranije kada je Fejsbuk dopuštao aplikacijama da povlače informacije ne samo dotičnog korisnika, nego i njegovih prijatelja iako oni nisu koristili aplikaciju.\nAmeričko Ministarstvo pravde i Federalni istražni biro ispituju “Kembridž analitiku”, sada ugašenu kompaniju za političke podatke umešanu u skandal zbog svog kršenja privatnosti podataka korisnika “Fejsbuka”.\nSKANDAL SA FEJBUKOM Zakerberg: Nismo dovoljno učinili da sprečimo zloupotrebu podataka\nKada je Šeril Sandberg, glavni operativni direktor Fejsbuka u četvrtak pročitala medisjko izvinjenje izgledalo je da bi ona mogla da bude ta koja će popraviti poljuljani imidž ove kompanije, međutim, čak ni njena čvrsta ruka nije uspela da uspostavi kontrolu.\nPrva žena kompanije poručila: Želite privatnost na Fejsbuku? Moraćete da PLATITE\nIz kompanije "Fejsbuk" kažu da su podaci od više od 87 miliona ljudi, uglavnom onih sa prostora SAD, nezakonito podeljeni sa istraživačkom agencijom "Kembridž Analitika".\nLICEMERJE? Fotografija koju Mark Zakerberg NE ŽELI DA VIDITE\nFotograf koji je uslikao Marka Zakenberga na ulici, tvrdi da su ga iz ove kompanije optužili za povredu privatnosti njihovog osnivača i predsednika.\nKompanija Fejsbuk razmotriće svu upotrebu podataka korisnika i zauzeti konzervativniji stav u načinima rada, te povući poteze koji bi ograničili mogućnost oglašivača da ciljaju korisnike društvenih mreža, rekao je izvor iz kompanije. Kao deo izmena koje će biti sprovedene u narednih nekoliko nedelja, Fejsbuk je saopštio da više neće dozvoljavati oglašivačima da koriste podatke informacijskih posrednika.\nJedan od ljudi na visokoj poziciji u kompaniji "Kembridž analtika" je iz Srbije.\nSuspendovani izvršni direktor firme za političke konsultantske usluge "Kembridž analitika" Aleksander Niks svedočiće pred Komitetom za kulturu, medije i sport britanskog parlamenta objavio je taj komitet, prenosi Rojters.


Raspisan konkurs za filmski festival “Kratka forma”\nTanjug 19. marta 2021. 15:43\nGORNJI MILANOVAC – Kulturni centar Gornji Milanovac raspisao je konkurs za Sedmi međunarodni festival kratkometražnog filma “Kratka forma”, koji će biti realizovan na jesen, od 29. septembra do 3. oktobra, saopštili su organizatori.\nFestival ima tri takmičarske kategorije: Mini film (do 15 minuta), Kratki film (od 15 do 50 minuta) i Filmsko stvaralaštvo dece i omladine (film do 15 minuta, uzrasta do 19 godina).\nPromocija umetnosti kratkog filma, kao i filmskog stvaralaštva dece i omladine predstavlja osnovni cilj ovog festivala, koji je namenjen svim ljubiteljima filma.\nMisija ove smotre je da promoviše glavne pravce i stilove kratkog filma, neguje i njegove umetničke vrednosti, da podstiče kontakte filmskih radnika, autora i publike, ali i da prezentuje najnovija ostvarenja iz produkcije kratkog metra.\nAutori, producenti, distributeri ili filmske škole (pravno ili fizičko lice) potrebno je da dostave organizatoru festivala svoje prijave i potrebnu dokumentaciju najkasnije do 1. aprila.\nNa festivalu “Kratka forma” biće prikazani samo filmovi koji su svoju premijeru imali posle 1. januara 2020. godine, prema ustanovljenim pravilima.\nFestival ima dva međunarodn žirija – za kategorije Mini i Kratki film i drugi za kategorije Filmsko stvaralaštvo dece i omladine.\nŽiri nakon odgledanih ostvarena dodeliće sledeće nagrade: Gran pri za najbolji film u kategorijama mini i kratkog filma, Nagrade za najbolji film u tim istim kategorijiama, nagrade za najbolji animirani, evropski i srpski film.\nStručni Žiri takođe može dodeliti pohvale i specijalna priznanja u ovoj kategoriji.\nZa kategoriju Filmsko stvaralaštvo dece i omladine, u takmičarskom programu ove kategorije žiri dodeljuje sledeće nagrade: Gran pri za najbolji film u toj kategoriji,\nNagradu za najbolji film dečjeg filmskog stvaralaštva uzrasta do 15 godina, za najbolji film omladinskog stvaralaštva (uzrast od 15 do 19 godina).\nZa prestižnu međunarodnu nagradu Omladinske filmske mreže za najbolji film (Youth Cinema Network Award) organizator kandiduje nagrađene filmove kroz priznanja – Gran pri festivalskog stvaralaštva dece i omladine, Najbolji film dečjeg filmskog stvaralaštva i Najbolji film omladinskog filmskog stvaralašta.\nJavno žiriranje podrazumeva pravo publike da iznese svoje mišljenje i da polemiše sa članovima Žirija ili da svojim analizama utiče na odluke članova Žirija, ali konačne odluke o nagradama donosi isključivo Žiri.\nOrganizator festivala “Kratka forma” je Kulturni centar Gornjeg Milanovca, a pokrovitelji manifestacije – Ministarstvo kulture i informisanja Republike Srbije, Filmski centar Srbije i opština Gornji Milanovac.


FLY FROM NIŠ: Video snimci niških spotera "Avioni iznad Niša" u prilogu emisije "Beogradska hronika"\nVideo snimci niških spotera "Avioni iznad Niša" u prilogu emisije "Beogradska hronika"\nSnimci Illjušina iz Niša niških avio-spotera u prilogu BG hronike\n(printscreen YT - Beograski TV program)\nEkipa udarne emisije na RTS-u "Beogradska hronika" emitovala je u petak reportažu o nezadovoljstvu stanovnika novobeogradskih blokova zbog buke koju stvara kargo avion Iljušin 76 kada svakog četvrtka poleće u pravcu grada sa beogradskog aerodroma "Nikola Tesla" , a kao ilustraciju ljubaznošću niških spotera korišćeni su video snimci koji su niških avio-spotera koji su u vše navrata zabeležili sletanje ovog aviona na aerodrom "Konstantin Veliki".\nIako kod nas ne sleće ovaj avion tako često, izuzev kada u letnjim mesecima gasi požare po Srbiji, njegova pojava u preletu preko našeg grada i buka koju stvara ostavlja impresivan utisak. Međutim, stanovnici blokovskih naselja na Novom Beogradu sa druge strane nisu navikli na ovu buku te su na adresu Direktorata civilnog vazduhoplovstva samo prethodne dve nedelje uputili više od 25 prijava..\nStanari kažu da sobzirom na to avion obično poleće noću ne mogu da spavaju i da je veoma uznemirujuće imajući u vidu koliko nisko leti i koliku vibraciju pravi. Sa druge strane u Direktoratu kažu da je negodovanje građana opravdano i da će pokušati da utiču da se letovi tog aviona odvijaju u suprotnom pravcu od grada, takođe ističu da ovaj avion zbog svojih gabarita inače poleće nesto niže za razliku od komercijalnih aviona.\nOpširnije možete pogledati u prilogu:\nInteresuje nas Vaše mišljenje, da li delite mišljenje stanovnika Novog Beograda, bez obzira što je avion ovog tipa tek nekoliko puta u ovoj godini sletao i poletao sa aerodroma "Konstantin Veliki" preko grada.\nОзнаке: aerodrom Beograd, aerodrom Niš, kargo, letovi, Niš, plane spotting, RTS, zanimljivosti


SOinfo.org – Sombor 24/7 - Vest - Studija pred gradskim stručnjacima\nStudija pred gradskim stručnjacima\nSomborska industrija prehrambenih proizvoda predstavljena je na sastanku koji je organizovalo Odeljenje za privredu Gradske uprave grada Sombora - piše u saopštenju.\n- Ovo je peti sastanak posvećen realizaciji projekta, a autori Milovan Matijević i Goran Nonković, taksativno su naveli šta projekat sadrži i posebno istakli da bi se projektom zaokružio proizvodni proces na relaciji poljoprivreda i prehrambena industrija: plastenici - hladnjača - prerada i sušenje povrća i voća. Na sastanku su precizirani naredni koraci, a kao primarni zadatak navedeno je osnivanje i registracija privrednog društva, imenovanje osnivača i odgovornih lica. Uz autore Studije sastanku su prisustvovali Vladislav Kronić, načelnik Odeljenja za privredu, Mihael Plac, šef Odseka za lokalni ekonomski razvoj, Strahinja Pekez, samostalni stručni saradnik Odeljenja za privredu, Danijela Ivanović, samostalni stručni saradnik u Odseku za plan i statistiku, Slobodan Kosanović, šef Službe za poljoprivredu i Gordana Cvetićanin, samostalni stručni saradnik u Službi za poljoprivredu. Sa studijom su se upoznale Kornelija Janković, zaposlena u Razvojnoj agenciji grada Sombora i Olivera Sekulić, predstavnik somborske Poljoprivredne stručne službe - piše u izveštaju sa sastanka.\nOčekuje se da Somborska industrija prehrambenih proizvoda treba da obezbedi najmanje 500 novih radnih mesta i to bez novozaposlenih u obaveznim pratećim delatnostima. Visina ukupnih ulaganja, za potpuno zaokružen projekat, kreće se u rasponu od pet do pet i po miliona evra i ne sme se smatrati previsokom - smatraju u Razvojnoj koordinaciji SPINN Sombor, koja stoji iza predloga industrije prehrambenih proizvoda.\nsavamajstor @ Uto, 11.02.2014. 23:51\ndanijela ivanović goran nonković gordana cvetićanin mihael plac milovan matijević poljoprivredna stručna služba privreda razvojna agencija grada sombora razvojna koordinacija spinn sombor slobodan kosanović sombor somborska industrija prehrambenih proizvoda strahinja pekez studija izvodljivosti vladislav kronić


BOJAN KLAČAR: Ne bi bilo iznenađenje da ove godine budu održani i vanredni lokalni izbori\nKAPA DOLE ZA POLICAJACA IZ KRUŠEVCA: Saobraćajac na kružnom toku primetio 15\t371\nNIKAD SE NE BIH VRATILA, SRPKINJA SAM JOŠ OD 1995: Iz Sibira došla u Vrnjačku 2\t250\nDOŠLO VREME DA SE UZME KOJI KOGA VOLE: Najromantičnija prosidba ove godine 2\t149\n10.01.2019. 18:14h 10.01.2019. 18:14h\nBEOGRAD - Izvršni direktor Centra za slobodne izbore i demokratiju (CESID) Bojan Klačar ocenio je danas da ne bi bilo iznenađenje da vanredni parlamentarni izbori u Srbiji budu održani kasnije ove godine, kako bi istovremeno bili organizovani i vanredni lokalni izbori.\n"Zaista mi se čini teško održivim rešenje po kome ćemo ići na vanredne parlamentarne izbore ove godine, a sledeće godine na lokalne izbore. U interesu je Srpske napredne stranke da ti izbori budu spojeni", ocenio je Klačar.\nOn je kazao da je objektivno vrlo teško raspisati vanredne lokalne izbore, ali da to nije nemoguće.\n"Ono što je u ovom momentu čini izvesnim jeste da Srpska napredna stranka, razmišljajući o vanrednim parlamentarnim izborima, mora da razmišlja i o lokalnim izborima, jer je u interesu SNS da ti izbori budu spojeni, da se održe po mogućstvu u isti dan", rekao je Klačar.\nOn je dodao da se ne sme zaboraviti da su lokalni izbori veoma važni i za SNS i za opoziciju, jer kako je ocenio, opozicija svakako ima planove da u bar 20 opština pokuša da osvoji ili povrati vlast.\n"U ovom momentu to je moguće samo na dva načina, ili da se veštački izazove kriza u funkcionisanju lokalnih samouprava... Razni su načini, recimo da gradonačelnici masovno podnose ostavke", kazao je Klačar.\nPrema njegovim rečima, druga mogućnost je promena Zakona o lokalnoj samoupravi što bi samo po sebi dovelo do promene strukture u opštinskim upravama, pa bi izbori bili raspisani i u opštinama Lučani, Doljevac, Kladovo i Kula u kojima su održani u decembru.\nSASTANAK NAPREDNJAKA U ZEMUNU: Vučić sazvao članove SNS, tema vanredni izbori\nCESIDloklalni izboriBojan KlačarSNSvlastparlamentarni izbori\nKAPA DOLE ZA POLICAJACA IZ KRUŠEVCA: Saobraćajac na kružnom toku primetio vreću, kada je otvorio doživeo je ŠOK! Ipak, rešio je da bude JUNAK SRBIJE 15\t371


Kineske kartice od sada aktivne i u Srbiji - Finolog\nPočetna » Novosti » Kineske kartice od sada aktivne i u Srbiji\nKineske kartice od sada aktivne i u Srbiji\nNaše tržište je od sada otvoreno za najzastuljeniji kartičarski sistem, prihvaćen u 168 zemalja. Reč je “Junion pej internešnal” karticama, čije je korišćenje u našoj zemlji odobrila Narodna banka Srbije.\n“Junion pej” na 280 bankomata u Srbiji\nPrva transakcija karticom “Junion peja” obavljena je na bankomatu Poštanske štedionice u Beogradu. Ovom činu prisustvovala je guverner Narodne banke Srbije Jorgovanka Tabaković, koja smatra da je uvođenje ovog sistema u našu zemlju samo potvrda dobrih odnosa Srbije i Kine.\nPredstavnik ove kompanije je simbolično podigao prvih 1000 dinara sa svoje “Junion pej internešnal” kartice. Od sada je moguće podići novac sa ovih kartica na 280 bankomata Poštanske štedionice u Srbiji, a u pripremi je i njihova upotreba u trgovačkoj mreži.\nU svetu je u okviru ovog kartičarskog sistema odobreno oko 6,5 milijardi kartica, što predstavlja polovinu svih platnih kartica u svetu.\nSrbija najbolji prijatelj Kine\nNarodna banka Srbije je prošlog novembra potpisala memorandum o razumevanju sa kompanijom “Čajna Junion Pej”. Utvrđene su osnove za saradnju “JunionPeja” i nacionalnog “Dina kard” sistema, koja će obezbediti izdavanje zajedničke “Dinakard – JunionPej” kartice u Srbiji, ali i njeno korišćenje u inostranstvu.\nOvo znači da će na svim mestima u svetu gde je moguće plaćanje “JunionPej” karticama, moći da se plati i “Dina” karticom. Kako je guverner NBS-a izjavila, sistem “JunionPej” ne guši druge nacionalne sisteme, već im pomaže da rastu i da se razvijaju.\nAmbasador Kine u Beogradu Li Mačang je naglasio da je Srbija među Evropskim zemljama najbolji prijatelj Kine, i da imaju izuzetnu saradnju. Brojni građani Kine koji posećuju našu zemlju će sada moći da koriste svoje kartice u Srbiji.\nPročitajte i ostale korisne informacije o svetu bankarstva, finansija i kredita na sajtu Finolog.\nPrevPrethodniPomoć za početnike u poljoprivredi – 1,5 miliona dinara za mlade na selu\nSledećiTop 10 najvećih banaka na svetu – Azija dominantnaSledeći


Odloženo suđenje Nenadu Arsiću\nU Osnovnom sudu u Prištini danas je trebalo da budu saslušana dva svedoka, koja bi Nenadu Arsiću dala alibi za zločin za koji se tereti, ali zbog epidemije koronaviusa, suđenje je odloženo, rekao je u telefonskoj izjavi za RTV Kim advokat optuženog Dejan A. Vasić.\nDejan A. Vasić (Foto Kim)\nAdvokat Dejan A. Vasić ističe da je od suda zatražio da se po hitnom postupku saslušaju dva svedoka, koji bi pomogli u daljem toku suđenja.\n„Pre skoro dve nedelje sudu sam predao predlog imajući u vidu starost tih ljudi, da saslušaju dvoje svedoka, koji bi trebali da potvrde alibi Nenada Arsića. U vreme izvršenja krivičnog dela on uopšte nije bio na Kosovu, on je baš tog kriznog dana bio u Vrnjačkoj Banji, na slavi kod svoje sestre“, kazao je advokat Vasić i dodao da je zbog trenutne situacije sa koronavirusom suđenje odloženo.\nNenad Arsić nalazi se u zatvoru od 22. oktobra prošle godine, kada je uhapšen na administrativnom prelazu Merdare. On se tereti da je sa drugim pripadnicima srpske policije 1999. godine u prištinskom naselju Emšir maltretirao dvojicu albanskih civila, da ih je navodno tukao, na silu terao da piju alkohol i pevaju srpske pesme.\n24.01.2022 Agencija za borbu protiv korupcije Kosova pokrenula postupke protiv funkcionera Srpske liste (1485)\n24.01.2022 Gračanica: Gužve ispred kovid ambulanti, nedovoljno testova (558)\n24.01.2022 Skijališta Srbije: Za sve o Ski centru Brezovica kontaktirajte Kancelariju za KiM (461)\n24.01.2022 Normalizacija i fiskalizacija (392)\n24.01.2022 Kako izgleda povratak u klupe na centralnom Kosovu (357)


Fortenova prodaje Ledo i Frikom britanskoj firmi Nomad fuds? - infoBirač\nFortenova prodaje Ledo i Frikom britanskoj firmi Nomad fuds?\nFortenova grupa je saopštila da je ušla u ekskluzivne pregovore s kompanijom Nomad fuds o prodaji biznisa zamrznute hrane, koji obuhvata kompanije Ledo, Ledo Čitluk i Frikom. Očekuju da bi do kraja marta pregovori mogli da budu uspješno okončani, a sama transakcija zaključena tokom ljeta ove godine, nakon pribavljanja odobrenja regulatora, piše Јutarnji list, a prenosi Tanjug.\nIznos obavezujuće ponude koji je sada na stolu nije objavljen, ali se prošle jeseni u medijima kalkulisalo da je u pitanju potencijalna transakcija decenije te da bi ciljana valuacija Leda mogla da iznosi oko 600 miliona evra, odnosno između 10 i 12 puta dobiti prije kamata, poreza i amortizacije (EBITDA), kada je Fortenova primala neobavezujuće ponude zainteresovanih kompanija, navodi list.\nU investicionim krugovima smatraju da takva valuacija i dalje stoji.\nU prethodnom dubinskom snimanju Poslovnog područja zamrznute hrane Fortenova grupe, koje čine zagrebački Ledo, Ledo Čitluk i beogradski Frikom, učestvovali su prošle godine norveška Orkla, češko-slovački konzorcijum investicionih fondova, a Nomad fuds je na kraju izabran za pregovore, podsjeća se u tekstu.\nU prethodnoj fazi istraživanja tržišta bilo je zainteresovanih i domaćih kompanija, poput Atlantik grupe, ali njihove ponude nisu bile toliko atraktivne pa je sada izvjesno da će dio Fortenovinog biznisa naći kupca u inostranstvu.\nDo sada se, ocjenjuje u saopštenju Fabris Peruško, glavni izvršni direktor i član Upravnog odbora Fortenova grupe, Nomad fuds pokazao snažnim potencijalnim partnerom.\nU pitanju je kompanija sa sjedištem u Velikoj Britaniji, koja na evropskom tržištu smrznute hrane drži udio od oko 15 odsto, a u svom portfelju trenutno uopšte nema sladolede. Preuzimanje Fortenovinih kompanija je u skladu s upravljačkom strategijom Nomad fudsa, objavili su danas iz te kompanije, koja kombinije snažan organski rast svojih osnovnih djelatnosti i preuzimanje vodećih brendova smrznute hrane u Evropi.\nOva akvizicija će, objašnjavaju, proširiti njihov portfelj na nova evropska tržišta uz istovremeno stvaranje temelja za potencijalnu buduću konsolidaciju u srednjoj i istočnoj Evropi.\nFortenova grupa je, podsjeća Јutarnji, osnovana 1. aprila 2019. prenosom poslovne cjeline pod vanrednom upravom Agrokora, kao rezultat nagodbe povjerilaca.\nDva lica prijavljena za bespravnu sječu šume u Šekovićima\nObezbijeđeno 17,7 miliona KM za isplatu boračkog dodatka i invalidnina\nCrna Gora: Poptuno zatvaranje, ako mjere ne daju rezultate za deset dana


Cilj konferencije je da se putem dijaloga s predstavnicima institucija sigurnosti u BiH sagledaju postignuća, problemi, te prijedlozi i mjere za jačanje uloge institucija koje su angažovane u stvaranju povoljnijeg sigurnosnog okruženja, a samim tim i bolje sigurnosti BiH i njenih građana što je i obaveza utvrđena Radnim planom Zajedničke komisije za odbranu i sigurnost BiH za 2013. godinu.\nPolazne osnove za rad Konferencije su Izvještaj Zajedničke komisije o temi "Odbrambeno-sigurnosni sektor u BiH godinu dana poslije“, održane u Tesliću 5. i 6. novembra 2012. godine, te Informacija i prijedlog zaključaka sa održane treće Konferencije o temi "Aktuelno stanje sigurnosti u BiH“, održane 20. i 21. decembra 2011. godine.\nU radu Konferencije u ime Parlamentarne skupštine BiH učestvuju: zamjenik predsjedavajuće Šefik Džaferović, te članovi Zajedničke komisije za odbranu i sigurnost BiH Nermina Zaimović - Uzunović, Beriz Belkić, Mehmed Bradarić, Krunoslav Vrdoljak i Borislav Bojić, zatim predsjedavajući Amir Fazlić i zamjenik predsjedavajućeg Zajedničke komisije za nadzor nad radom Obavještajno-sigurnosne agencije BiH Martin Raguž, te parlamentarni vojni povjerenik BiH Boško Šiljegović.\nPored predstavnika Parlamentarne skupštine BiH, Konferenciji prisustvuju čelni ljudi institucija iz sektora sigurnosti i odbrane u BiH i to Ministarstva sigurnosti BiH, Državne Agencije za istrage i zaštitu - SIPA, Granične policije BiH, Službe za poslove sa strancima BiH, Direkcije za koordinaciju policijskih tijela BiH, Agencije za forenzičke ispitivanja i vještačenja, Agencije za policijsku podršku, Agencije za školovanje i stručno usavršavanje, Obavještajno-sigurnosne agencije (OSA) BiH, Centra za deminiranje - BH MAC, zatim Tužilaštva BiH i Ministarstva odbrane BiH i Zajedničkog štaba i Operativne komande Oružanih snaga BiH.\nTakođer, Konferenciji prisustvuju i čelni ljudi zakonodavne i izvršne vlasti iz sektora odbrane i sigurnosti na nivou entiteta i Brčko distrikta i to Komisije za sigurnost Pradstavničkog doma i Komisije za sigurnost Doma naroda Parlamenta Federacije BiH, Odbora za bezbjednost Narodne skupštine Republike Srpske, Ureda Predsjednika Republike Srpske, Federalnog MUP-a, MUP-a Republike Srpske, Federalne uprave policije, Uprave policije Republike Srpske, te policije Brčko distrikta BiH.\nUz njih, uspješnom radu Konferencije doprinose i predstavnici međunarodnih organizacija u BiH: OSCE Misije u BiH, NATO Štaba Sarajevo, Ženevskog centra za demokratsku kontrolu oružanih snaga - (DCAF), Komande EUFOR-a, EUSR-a, UNDP-a i ICITAP-a, Ambasade SAD i Ambasade Republike Hrvatske u BiH, a podršku u organizaciji Radionice dali su NATO Štab u Sarajevu, Misija OSCE u BiH i DCAF iz Ženeve, saopćeno je iz PSBiH.\nViše iz kategorije: « Web: BiH u NATO-u Smajlović na čelu Saveza »


Informacija o učešću na festivalu pozorišnih predstava u Zrenjaninu – Portal Opštine Ivanjica\nCrveni krst Ivanjica bio je učesnik petog po redu Festivala pozorišnih predstava koji je u organizaciji Crvenog krsta Srbije, a u okviru programa ,,Promocija humanih vrednosti“ održan u periodu od 28. do 30. marta 2018. godine u Narodnom pozorištu ,,Toša Jovanović“ u Zrenjaninu. Festival su otvorili generalna sekretarka Crvenog krsta Srbije Vesna Milenović i pomoćnik gradonačelnika grada Zrenjanina Simo Salapura. Tokom trodnevnog festivala Crveni krst Zrenjanin je u svom gradu ugostio preko 300 učesnika (učenika trećeg i četvrtog razreda osnovnih škola, kao i edukovane volontere i prosvetne radnike iz 26 sredina u Srbiji). Sve predstave su bile osmišljene u duhu promocije humanih vrednosti i poslale su jasnu poruku o značaju tolerancije i poštovanju različitosti. Predstave su se bavile temama: razvijanje tolerancije i nenasilne komunikacije, poštovanje različitosti, prevencija diskriminacije i stigmatizacije, rodna ravnostravnost, dečija prava, prevencija nasilja u elektronskim medijima i dr. U osmišljavanju tematskih pozorišnih predstava učestvovali su edukovani mladi volonteri Crvenog krsta, prosvetni radnici i organizacije Crvenog krsta u gradovima i opštinama. Iako su sve predstave pobedničke već samom porukom koju su poslale, po mišljenju žirija, u čijoj su se ulozi ove godine našle svih 26 organizacija Crvenog krsta koje su učestvovale na Festivalu, najbolji su bili: Crveni krst Ćićevac, koji je osvojio prvo mesto, na drugom mestu Crveni krst Kraljeva, a na trećem mestu Crveni krst Užice.\nCrveni krst Ivanjica na ovom festivalu predstavljali su učenici četvrtog razreda osnovne škole Kirilo Savić, u okviru koje se ovaj Program realizujeod 2007. godine. Predstavu pod nazivom „Meni moje srce kaže“, osmislila je zamenica direktora Osnovne škole Kirilo Savić Svetlana Perović, dok su joj u pripremi same predstave i realizaciji scenarija pomagali Nastavnica Slavica Bojović i mladi volonteri Crvenog krsta Ivanjica. Crveni krst Ivanjica je sa ovog festivala nekoliko puta u Ivanjicu doneo nagrade i to za prvo mesto i najbolju predstavu na prvom održanom festivalu, kao i za najbolju scenografiju i najboljeg glumca na trećem održanom festivalu. Na ovom festivalu nismo uspeli da ostvarimo rezultat, jer su sve predstave bile jako dobre i izbor pobednika je bio jako težak, ali se nadamo da ćemo na nekom narednom imati više sreće.\nRani javni uvid plana detaljne regulacije za površinski kop krečnjaka „RAŠČIĆI“ Opština Ivanjica\nmaj 26, 2022, 8:35 pm


Miroslav Lazanski: U Srbiju iz Rusije stiže vojna pomoć od 180 miliona dolara - VIDEO | Vestinet.rs\nPočetna AKTUELNO\tMiroslav Lazanski: U Srbiju iz Rusije stiže vojna pomoć od 180 miliona dolara – VIDEO\nMiroslav Lazanski – foto: Printscreen\nDa odnosi Srbije i Rusije nimalo nisu narušeni zbog nedolaska šefa ruske diplomatije Sergeja Lavrova u Beograd najbolje pokazuje početak isporuke 30 ruskih tenkova T72B1MS i 30 modernizovanih oklopnih transportera BRDM2, kaže ambasador Srbije u Ruskoj Federaciji Miroslav Lazanski. On za Spunjik otkriva da je ta vojna pomoć vredna 180 miliona dolara.\nTu isporuku dogovorio je predsednik Aleksandar Vučić sa predsednikom Vladimirom Putinom, podseća naš sagovornik. U svetlu svih novih okolnosti mnogi su se pitali da li će ona biti i realizovana, kaže Lazanski i dodaje da kako vreme prolazi pokazuje se da svi zlonamerni koji su sumnjali, nisu bili upravu.\n„To su generalno remontovani tenkovi kod kojih je sve promenjeno. Ostao je osnovni oklop koji je nadomešten novim dodatnim oklopom, promenjen je motor, gusenice, novi je uređaj za upravljanje vatrom, nova je i optoelektronika kao i tenkovska cev. Zamenjeni su i sistemi za zaštitu od protivoklopnih raketa. Iz cevi kalibra 125mm može da se ispaljuje ne samo tenkovska granata, već i protivoklopna raketa što naš M84 nije mogao,“ objašnjava Lazanski.\nRuska vojna pomoć vredna 180 miliona dolara\nSvaka tenkovska cev ima svoj vek trajanja i nakon određenog broja godina ili ispaljenih projektila mora da se menja. U Velikoj Plani postoji fabrika Jugoimport SDPR-a, kaže Lazanski, koja ima cevaru i radi te tenkovske cevi za naš tenk M84, ali T72B1MS je moderniji od našeg M84.\n„Vrednost ovog ruskog modernizovanog tenka nije ispod pet miliona dolara, što pomnoženo sa 30 iznosi 150 milona dolara. Tome dodajte i 30 modernizovanih oklopnih transportera BRDM2 sa teškim mitraljerozm kao i novom optoelektronikom i oklopom koji bi mogli biti oko milion. Sve skupa, ruska pomoć je 180 miliona dolara, a treba tome dodati i šest MIG-29,“ kaže ambasador Srbije u Rusiji.\nOn podvlači da Srbija nikada ni od koga nije dobila ovakav poklon i naglašava da ne treba da zaboravimo da se i naši piloti besplatno školuju. Ministar odbrane Ruske Federacije Sergej Šojgu potpisao je i da bi trebalo da imamo povećan broj pilota koji se školuju u Rusiji na helikopterima Mi-17 i Mi-35.\n„Nećemo ulaziti ni u jedan vojni savez, a kupujemo oružje vođeni pre svega interesima naše bezbednosti bez političkih pritisaka. Ako neko u EK daje neko takvo saopštenje i smeta im što kupujemo oružje i od Rusije, Kine, Iraela i Turske, treba da znaju da kupujemo i od Evropske unije. Mi smo diverzifikovali naš asortiman vojnih proizvoda, a ako nekom to u EU smeta onda da izvinite – i nama možda smeta to što je Rumunija kupila američki sistem Patriot u vrednosti od četiri milijarde dolara, a naše su komšije,“ kaže naš sagovornik.\nOn postavlja pitanje kako to da EK ne zamera Bugarima što im Rusi rade modernizaciju MIG-ova 29 i zaključuje da sitni činovnici EU treniraju strogoću na nekome ko nije njen član.


Manična depresija – London Bridge – Onlajn Psihijatar\nManična depresija, takodje poznata i kao “Bipolarna bolest” je psihijatrijsko oboljenje koje se karakteriše ekstremnim promenama raspoloženja (uzbudjenje i depresija) koja se javljaju naizmenično a sa normalnim fazama izmedju ovih epizoda. Ovo može prozrokovati velike probleme u oblasti zdravlja individue generalno kao i teške poremećaje u njenom sveukupnom funkcionisanju.\nManična depresija se može pojaviti u bilo kom uzrastu ali se najčešće javlja izmedju 18-te i 24-te godine života, i kod žena i kod muškaraca.\nZnaci i simptomi Manične depresije: Dijagnoza\nOsobe koje boluju od Manične depresije mogu da ispolje dve sasvim suprotne grupe simptoma. Mogu se osećati tužno, bespomoćno, bezvredno i beznadežno i ostaju neko vreme u tkz. Depresivnoj fazi.\nMedjutim, u fazi ekscitabilnosti, u maniji oni se mogu osećati kao da su “na vrhu sveta”, postaju hiperaktivni, lako se uzbuđuju, pate od nesanice, teško se skoncentrišu, ispoljavaju neprikladno a često i riskantno-opasno ponašanje, piju i/ili uzimaju drogu.\nOve dve sasvim suprotne epizode se mogu javljati naizmenično kod iste osobe sa normalnom fazom između njih, kada je osoba u stanju da normalno funkcioniše.\nU nekih osoba simptomi manije i depresije se mogu javljati zajedno i takva stanja zovemo “mešana stanja”.\nPsihijatar dijagnozu postavlja na osnovu istorije bolesti (anamneze), simptoma i pregleda. Potrebno je uraditi odredjene analize krvi, urina kao i snimanja glave/mozga kako bi se isključila organska bolest.\nUzroci i prevencija Manične depresije\nPravi uzrok Manične depresije nije poznat. Pretpostavlja se da je izazivaju mnogi faktori koji deluju zajedno (poremećaj ravnoteže jednog ili više neurotransmitera u mozgu, genetski faktori).\nPostoje takodje i faktori za koje se veruje da mogu pokrenuti bolest, trigerovati pojavu simptoma a to su: fizičko, seksualno i emocionalno zlostavljanje, raskid odnosa ili smrt bliske osobe.\nNe postoji posebna vrsta terapije koja može da prevenira pojavu Manične depresije. Medjutim, moguće je prevenirati ponovu pojavu gore navedenih epizoda kao i smanjiti “težinu” njenih simptoma ukoliko se ranije preporučeni lekovi uzimaju redovno, pohadjaju psihoterapijske sesije, izbegavaju nepovoljni faktori a upražnjava zdrav higijensko-dijetetski rezim (reguralan san i fizicka aktivnost).\nManična depresija: Lečenje\nManična depresija je hronična bolest i bolesnici treba da uzimaju lekove tokom čitavog života, čak i u normalnim fazama izmedju manicno-depresivnih epizoda. Lečenje uključuje kombinaciju lekova i psihoterapiju. Takodje je potrebno lečiti zloupotrebu uzimanja alkohola i/ili droga kao i preduzeti rehabilitaciju u slučajevima nasilničkog ponašanja, samoubilačkih tendencija i sumanutog ponašanja.\nPsihijatar najpre preporuči lekove čiji je zadatak da uspostave ravnotežu- kontrolu raspoloženja pa samim tim i simptoma bolesti. Kada su simptomi pod kontrolom potrebno je odrediti dalji tretman koji će sprečavati mogućnost ponovog javljanja naglih promena raspoloženja.\nOvakav način lečenja se primenjuje tokom čitavog života i znašajno pomaže u prevenciji pojave novih epizoda.


Nakon što je u medijima najavljeno povlačenje lijeka Ginipral za trudnice sa domaćeg tržišta, kao i nekih drugih lijekova koji se distribuiraju u Evropi, među pacijentima u BiH došlo je do zabrinutosti jer se lijekovi istog naziva koriste i kod nas. Najrasprostranjeniji među njima je inzulin NovoMix®30.\nS obzirom da je ovaj inzulin čest u terapiji pacijenata sa dijabetesom, zanimalo nas je da li se sporna evropska serija lijeka nalazi na tržištu Bosne i Hercegovine, koliko je „domaći“ inzulin ispravan, učinkovit i siguran za pacijente.\n„Pacijenti koji koriste ovaj inzulin u Bosni i Hercegovini nemaju razloga za zabrinutost! Inzulin NovoMix® koji se nalazi na tržištu BiH je siguran za pacijente jer ni jedno pakovanje u Bosni i Hercegovini nije iz spornih serija koje se povlače sa inostranog tržišta. Ovim želimo riješiti eventualne dileme i nepotrebnu zabrinutost kod pacijenata i liječnika jer je smo svjesni da nespretno odabrane i predstavljene informacije mogu imati posljedice po zdravlje pacijenata“, navode nadležni u kompaniji Novo Nordisk o čijem je inzulinu riječ.\nS obzirom da su osobe sa dijabetesom posebno osjetljiva populacija koja živi sa teretom ovog hroničnog oboljenja nije potrebno dodatno ih opterećivati bojaznima o lijeku čije se serije apsolutno ne distribuiraju u Bosni i Hercegovini.\nSvjesni da je svaka nepotrebna zabrinutost uvertita za paniku koja može imati poguban utjecaj na zdravlje populacije, nije zgoreg još jednom naglasiti da osobe koja živi sa dijabetesom i koriste pomenuti inzulin u BiH, nemaju razloga za zabrinutost - inzulin NovoMix®30 u Bosni i Hercegovini je siguran.


Putin: Ne mešamo se ni u čiji politički život, očekujemo isto\nI. Đ. 3. maja 2017. 07:00\nRuski predsednik Vladimir Putin poručio je danas da se Rusija ne meša u politički život drugih zemalja, te da očekuje da se niko ne meša u njen politički život, istakavši da se njegova zemlja nije mešala ni u predsedničke izbore u SAD 2016, niti u evropske izbore.\nPutin je, govoreći na zajedničkoj konferenciji za novinare u Sočiju sa nemačkom kancelarkom Angelom Merkel, rekao da su optužbe o umešanosti Rusije u američke izbore „obične glasine“ koje se koriste u domaćoj političkoj borbi u SAD, prenosi AP.\n„Nikada se nismo mešali ni u politički život ni u političke procese drugih zemalja. Voleli bismo da se niko ne meša u politički život Rusije, ali nažalost, vidimo da se dešava upravo suprotno – godinama vidimo pokušaje uticanja na unutrašnje političke procese u Rusiji“, rekao je Putin, prenosi Tas s.\nKancelarka Merkel je, na pitanje da li smatra da postoji pretnja od ruskog mešanja u nemačku izbornu kampanju, rekla da „nije plašljiva osoba“ i da bi se nepouzdanim informacija usprotivila – činjenicama, navodi Rojters.\n„Znamo da je sajber kriminal međunarodna pretnja…ali očekujemo da nemački izbori prođu bez problema u tom smislu“, rekla je ona.\nMerkel je navela da je sa Putinom u njegovoj rezidenciji na obali Crnog mora imala konstruktivne razgovore, o širokom nizu tema uključujući Siriju, Ukrajinu i ljudska prava, istakavši da je Rusija konstruktivan partner u organzovanju samita G20, koji će biti održan u Hamburgu u julu.\n„Zatražila sam od predsednika Putina da iskoristi svoj uticaj i zaštiti manjinska prava, uključujući prava homoseksualaca u Čečeniji posle navoda da su oni tamo progonjeni“, rekla je nemačka kancelarka.\nPutin je rekao da je sa Merkelovom razgovarao i o nedavnim protestima protiv Kremlja u Rusiji, i naglasio da je ruska policija postupila u skladu sa zakonom kada je prekinula ta okupljanja.\n„Ruske službe za sprovođenje zakona su se ponašale mnogo uzdržanije nego njihove kolege u drugim evropskim zemaljama“, rekao je Putin, prenosi Rojters.\nOsvrnuvši se na bilateralnu saradnju, Putin je istakao da saradnja Rusije i Nemačke značajno doprinosi stabilnosti globalne ekonomije i da će se o preostalim problemima razgovarati u okviru G20 i izvan tog formata.\n„Na G20 će se sigurno razgovarati o tome šta se može i šta bi trebalo uraditi kako bi se uklonila ograničenja za razvoj svetske ekonomije“, rekao je ruski predsednik.\nOn je naveo da je Nemačka lider u ulaganjima u rusku ekonomiju i da je bilateralna trgovinska razmena u porastu, poručivši da Rusija nastoji da ojača saradnju s Nemačkom na principima međusobne koristi, poštovanja i jednakosti, kao i uzajamnih interesa.\nPutin je ocenio i da Nemačka i Rusija mogu da održe blisku saradnju u pogledu borbe protiv međunarodnog terorizma.\n„Saradnja Moskve i Berlina je važna za obezbeđivanje mira i stabilnosti u Evropi“, zaključio je Putin, dodavši da su razgovori s nemačkom kancelarkom protekli u otvorenoj atmosferi.\nI Merkel je ukazala na povoljan razvoj ekonomskih odnosa između Rusije i Nemačka, zaključivši da Rusija ima važnu ulogu u rešavanju globalnih problema.


Vesti online / Sport / Košarka / NBA: Rekordi Dirka Novickog i Krisa Pola\nŽestoko: Grifin i Peković\nPortland su do pobede predvodili Lamarkus Oldridž sa 21 poenom i Demjan Lilard sa 19 poena i šest skokova, dok je Vesli Metjuz dodao 15 poena. To je bila četvrta uzastopna Portlanda na gostovanjima, odnosno 10. pobeda u prvih 12 utakmica u novoj sezoni.\nU ekipi Baksa, koja je izgubila šestu uzastopnu utakmicu, Luk Ridnor bio je najefikasniji sa 13 poena, pet skokova i pet asistencija, a srpski košarkaš Miroslav Raduljica nije ulazio u igru. Dalas je na svom terenu pobedio Hjuston sa 123:120, a Dirk Novicki je postigao 35 poena i tako sa ukupno 25.298 poena prestigao Redžija\nMilera na 15. mestu liste najboljih strelaca u istoriji NBA lige. Monta Elis bio je najefikasniji u pobedničkom timu sa 37 poena. U ekipi Hjustona Dvajt Hauard je bio najbolji sa 33 poena i 11 skokova.\nKošarkaši Majamija pobedili na gostujućem terenu Orlando sa 120:92 i ostvarili petu uzastopnu pobedu. Najbolji u ekipi aktuelnog šampiona bio je Lebron Džejms sa 21 poenom i sedam asistencija, Kris Boš dodao je 18, a Džejms Džons 17 poena, od kojih je 14 postigao u poseldnjoj četvrtini. U ekipi Orlanda Aron Aflalo bio je najefikasniji sa 30 poena, od kojih je 20 postigao u prvom poluvremenu. Viktor Oladipo dodao je 20, a Džamir Nelson 17 poena.\nLos Anđeles Klipersi pobedili su Minesotu sa 102:98. Košarkaš Klipersa Kris Pol je u 12. uzastopnoj utakmici ostvario "dabl dabl" učinak i tako srušio rekord legendarnog Medžika Džonsona od 11. uzastopnih utakmica iz sezone 1990/1991. Pol je meč završio sa 20 poena i 11 asistencija. Najefikasniji u ekipi Minesote bio je Kevin Martin sa 28 poena, a bivši košarkaš Partizana Nikola Peković dodao je 20 poena, uz sedam skokova.\nIndijana je posle produžetka pobedila Njujork sa 103:96 i nanela mu šesti uzastopni poraz u Medison Skver gardenu. Pejserse je do pobede predvodio Pol Džordž sa 35 poena. On je 5,2 sekunde pre kraja regularnog dela pogodio oba slobodna bacanja i izjednačio, da bi u produžetku postigao devet od 14 poena Indijane. Džordž Hil dodao je 23 poena i osam skokova, a Dejvid Vest 10 poena\ni 10 skokova. U poraženom timu dobru partiju pružio je Karmelo Entoni, sa 30 poena i 18 skokova.\nKošarkaši San Antonija pobedili su Boston sa 104:93 i zabeležili osmu uzastopnu pobedu. Toni Parker postigao je 19 poena za Sparse, koji ove sezone još nisu doživeli poraz na svom terenu. Kavi Leonard dodao je 16, a Tim Dankan 13 poena i devet skokova. U ekipi Bostona, koja je izgubila petu uzastopnu utakmicu, po 19 poena postigli su Ejveri Bredli, Džef Grin i Džered Sulinger. Košarkši Memfisa pobedili su na gostujućem terenu, posle produžetka, Golden Stejt sa 88:81 i ostvarili 11. uzastopnu pobedu u međusobnim duelima. Grizlise su do pobede predvodili Zek Rendolf sa 21 poenom i 12 skokova, Mark Gasol sa 18 poena i 12 skokova i Majk Konli sa 19 poena.\nU ekipi Golden Stejta, za koju nije igrao Stiven Kari, Klej Tompson postigao je 21 poen, a Endru Bogut 12 poena i imao 14 skokova. Srpski reprezentativac Nemanja Nedović nije igrao u ovoj utakmici. Toronto je pobedio Filadelfiju sa 108:98 i naneo joj četvrti uzastopni poraz, Vašington je pobedio Klivlend sa 98:91, dok je Šarlot pobedio Bruklin sa 95:91 i naneo mu šesti poraz na poslednjih sedam utakmica.\nAtlanta je pobedila Detroit sa 93:85, Nju Orleans je pobedio Jutu sa 105:98, dok je Sakramento pobedio Finiks sa 113:106 i naneo mu četvrti uzastopni poraz.\nKOŠARKA NBA: Prvi poraz Indijane, sjajni Peković


Kina ima balističku raketu sa nuklearnom bojevom glavom\nKako se navodi u izveštaju Pentagona, Kina je verovatno već stvorila nuklearnu trijadu sa balističkom raketom koja može da nosi nuklearno punjenje i unapredila je nuklearni potencijal na kopnu i na moru.\nPentagon je time značajno revidirao svoju procenu o planovima Kine da poveća svoj arsenal nuklearnog oružja narednih godina, navodeći da bi Peking mogao da ima 700 bojevih glava do 2027. godine, a do 2030. možda čak i 1.000.\nIpak, u izveštaju Pentagona naglasak je na rastućem kineskom nuklearnom arsenalu.\n-Tokom naredne decenije NR Kina namerava da modernizuje, diversifikuje i poveća svoje nuklearne snage, kaže se u izveštaju.\nPRVI KUPCI VEĆ STALI U RED? Rusija može isporučiti Kini i Indiji sisteme S-500\n02. 11. 2021. u 15:17\nDA BI SE POBOLJŠAO ŽIVOT CIVILNOG STANOVNIŠTVA: Rusija i Kina podstiču Savet bezbednosti UN da ublaži sankcije Severnoj Koreji\n02. 11. 2021. u 07:40\nKina Pentagon nuklearno oružje kineska armija SAD vesti


Racije u toku: Nađena bomba, zastava ID...\nIzvor: B92, 22.Mar.2016, 19:53\nBrisel -- Zastava Islamske države i bomba pronađeni su u jednoj kući u raciji u Briselu, saopštio je belgijski državni tužilac.\nEksplozivna naprava je pronađena u predgrađu Šerbik, a naprava sadrži i eksere kako bi u slučaju eksplozije došlo do jačeg efekta.\nNa tom mestu pronađeni su i određeni hemijski produkti, saopštili su zvaničnici.\nBelgijski premijer Šarl Mišel rekao je na konferenciji za novinare da policija sprovodi racije na nekoliko >> Pročitaj celu vest na sajtu B92 << lokacija nakon današnjih terorističkih napada u Briselu.\nU toku su racije širom Belgije u potrazi sa osumnjičenima za učešče u današnjim napadima, tužilac Fredrik van Lijev je naveo da postoji mogućnost povezanosti napada u Parizu 13. novembra i ovih današnjih u Briselu.\nZa napade su osumnjičena trojica muškaraca, od kojih se veruje da su se dvojica raznela, a treći je u bekstvu i za njim je izdata poternica.\nKako piše “Sputnjik“, u napadima je i ranjeno šestoro policajaca, a jedan se nalazi u kritičnom stanju.\nBrisel: Tokom racija pronađena bomba i zastava Islamske države\nIzvor: Nezavisne Novine, 22.Mar.2016\nBRISEL - Zastava Islamske države i bomba pronađeni su u jednoj kući u toku racija koje se provode u glavnom gradu Belgije...Eksplozivna naprava je pronađena u predgrađu Šerbik, a naprava sadrži i eksere kako bi u slučaju eksplozije došlo do jačeg efekta...Na tom mjestu pronađeni su i određeni...


Spustili cenu za 12 dinara na poslu od 1,3 miliona evra - Ekonomija - Dnevni list Danas\nPočetna » Ekonomija » Spustili cenu za 12 dinara na poslu od 1,3 miliona evra\nSkoro 70 odsto najvećih tendera u Srbiji samo sa jednim ponuđačem\n5Piše: S. Novosel, M. Obradović 13. marta 2020. 11.28 Izmenjeno: 11.29\nVrednost prve partije koja se odnosi na obnovu 42 gradske ulice procenjena je od strane naručioca na 159.282.771 dinara (bez PDV-a). U postupku se javio jedan ponuđač, Novi Pazar put sa cenom od 162.199.519 dinara (1,37 miliona evra), za skoro tri miliona dinara iznad očekivane.\nNa predlog Komisije za javne nabavke tender je obustavljen s obzirom da je cena iznad procenjene. Naručilac, gradska uprava Novog Pazara, nakon toga ulazi u pregovarački postupak sa Novi Pazar putem. Rezultat pregovora je u najmanju ruku neuobičajen, predstavnici gradske vlasti uspeli su da isposluju smanjenje ponuđene cene za čak – 12 dinara. Tako će ovaj posao koštati gradski budžet 162.199.507 dinara.\nU gradskom odeljenju za javne nabavke, za naš list, potvrđeno je da je „Novi Pazar put“ bio jedini ponuđač i da je pregovarano samo o ceni izvođenja radova. Naglasili su da je preduzeće cenu „korigovalo na osnovu svojih premera i predračuna“ i da je “ sve decidno urađeno po Zakonu o javnim nabavkama i to je navedeno u obrazloženju Odluke o dodeli ugovora“.\nDruga partija nabavke, rekonstrukcija lokalnih puteva je sasvim druga priča. Kao prvo na nju su se javila dva ponuđača. Kao drugo, obe ponude su bile manje od procenjene vrednosti koja je iznosila 60,5 miliona dinara. Pobedila je firma „Složna braća“ iz Nove Varoši koja je ponudila cenu od 54,9 miliona dinara, a drugi ponuđač, takođe Novi Pazar put je da pet kilometara lokalnih puteva rekonstruiše za 57,05 miliona dinara bez PDV-a.\nZanimljivo je da je u februaru ove godine Novi Pazar put pobedio na još jednom tenderu u Novom Pazaru na rekonstrukciji ulice Branislava Rakočevića i to takođe kao jedini ponuđač. Tu je interesantno i da je procenjena vrednost radova od strane opštine bila 4.647.749,52 dinara, a ponuda ovog putarskog preduzeća 4.647.745 dinara ili pet dinara i osam para manje od predviđene cene.\nInače, Novi Pazar put je od januara ove godine u vlasništvu kompanije Inkop iz Ćuprije u kome po 40 odsto vlasništva imaju Milan Radoičić i Zvonko Veselinović, dok 20 odsto kapitala te firme pripada Žarku Veselinoviću.\nU ovom preduzeću su nas uputili na opštinu kao investitora za sva pitanja.\nStručnjaci za Danas kažu da je formalno poštovan Zakon o javnim nabavkama te da je naručilac po zakonu nakon obustave postupka po zakonu krenuo u direktnu pogodbu. Međutim, ono što jeste problem je zašto se javio samo jedan ponuđač.\nNemanja Nenadić, programski direktor Transparentnosti Srbije ističe da nije neuobičajeno da se u pregovorima i spusti cena, ali kada je samo jedan ponuđač on nema motiv da to uradi.\n„Može se postaviti pitanje da li je vrednost radova inicijalno dobro procenjena, da li su uslovi tendera bili strogi itd. Sam postupak pregovaranja i rezultat se i mogao očekivati s obzirom da nije bilo konkurencije. Osim toga, naručilac je verovatno imao na toj aproprijaciji u budžetu još novca pa je mogao da prihvati tu cenu veću od planirane“, objašnjava Nenadić.\nI za Dragana Dobrašinovića iz Topličkog centra za demokratiju je jedino sporno to što je bila samo jedna ponuda.\n„To smanjenje od 12 dinara je farsa, ali postavlja se pitanje da li nisu u startu dobro procenili tržišnu vrednost radova. Međutim, kada imate samo jednog ponuđača onda je tržišna cena ono što ti monopolisti kažu da jeste. Kada nema konkurencije mi smo u problemu, jer samo konkurencija određuje pravu cenu“, napominje on.\nPrema izveštaju Uprave za javne nabavke za prvo polugodište 2019. godine prosečan broj ponuda po javnoj nabavci iznosio je svega 2,2 što je značajan pad u odnosu na prethodne godine. Čak 55 odsto zaključenih javnih nabavki je bilo samo sa jednom ponudom. Dobrašinović ističe da kod nas vlada prava pandemija javnih nabavki samo sa jednim ponuđačem.\n„Prema našim istraživanjima u prvom polugodištu prošle godine, od 100 najvrednijih javnih nabavki čak 69 je samo sa jednim ponuđačem. Od najvrednijih 20 javnih nabavki na 17 je samo jedan ponuđač. To su nabavke od više desetina miliona evra“, kaže Dobrašinović upozoravajući da će po novom zakonu o javnim nabavkama koji stupa na snagu od jula ove godine situacija biti još gora.\nevri, Novi Pazar, PDV, rekonstrukcija, tenderi, uliceBeograd, Novi Pazar\nLopovska posla kaže:\n13. marta 2020. u 11.45\nKriminalci iz NP puta i kriminalci iz opstine ce dobro da se potale\n13. marta 2020. u 11.55\nPostovani gradjani Srbije, zar ne vidite da vas Veselinovici, Radojicici i ostali peljese i prave budalama sve uz aminovanje i svesrdnu pomoc Njega. Dok vas On zaludjuje sa BDP-om, virusima, obecanjima, referentnom kamatnom stopom i sl. kamioni, vozovi, brodovi i avioni nasih para nestadose. Jesmo li bre mi normalni?\nUbise Srbiju kaže:\n13. marta 2020. u 18.08\nPomenuti kriminalci su kupili Novi Pazar put za milion evra a realna vrednost firme je najmanje 30 miliona ?!!\n162 miliona dinara (1.3 miliona evra) za 42 ulice u Novom Pazaru. U Bečeju SNS vlast za rekonstrukciju samo jedne ulice (novi sloj asfalta, behaton parkinzi i trotoari, bez radova na instalacijama) plaća 130 miliona dinara (1,1 milion evra). O, tome malo da pišete!\n13. marta 2020. u 15.59\nJasno je zasto se na vise od 2/3 drzavnih tendera javlja samo jedna firma. Ljudi se javljali uz veliki profesionalni rad i trud a lopovi ih odbacivali navodeci najraznoraznije razloge a pravi razlog je svima jasan i mi jos uvek biramo te bitange ne samo na lokalnim nego i na republickim izborima! Tako nam i treba – ovce treba sisati samo se pitam dokle?


RTS :: "Turski tok" spojio ruske i turske obale Crnog mora\nEkonomija "Turski tok" spojio ruske i turske obale Crnog mora\nponedeljak, 19. nov 2018, 12:04 -> 19:47\nRuske i turske obale Crnog mora spojile su cevi gasovoda "Turski tok". Na ceremoniji povodom završetka radova podvodne deonice učestvovali su predsednici dveju država Vladimir Putin i Redžep Tajip Erdogan.\nGasovod "Turski tok", u dužini od oko 1.000 kilometara činiće dva kraka, a svaki od njih imaće kapacitet po 15,75 milijardi kubnih metara gasa godišnje. "Turskim tokom" će gas iz Rusije preko Turske biti dopreman u jugoistočnu Evropu.\nBugarska, Srbija i Mađarska bore se za drugi njegov krak kako bi obezbedile alternativni pravac snabdevanja gasom.\n"Taj projekt definitivno dovodi gas u naš region. U ovom trenutku se vode razgovori u Bugarskoj, ali i u čitavom regionu u vezi sa mogućnostima nastavka dalje trase. Srbija ima veliki interes, dakle Srbija je spremna", kaže ministar energetike Aleksandar Antić.\nAntić navodi da "Srbijagas" realizuje pripremne aktivnosti i da će u narednom periodu videti kakve će biti konačne investicione odluke.\nNa marginama ceremonije, Antić se sastao sa turskim ministrom energetike i prirodnih resursa, Faitom Donmezom.\n"Realizacija projekta 'Turski tok' doprineće ukupnoj energetskoj bezbednosti ovog dela Evrope. Srbija je spremna da sa svojim susedima razvije nastavak 'Turskog toka'", rekao je Antić.\nIstakao je da je taj projekat značajna prilika za ceo region i njegovu energetsku bezbednost.\n"Mogućnosti da 10 do 15 milijardi metara kubnih ruskog gasa iz Turske prođe prema Bugarskoj, Srbiji, Mađarskoj i Austriji ozbiljna je šansa da unapredimo energetsku bezbednost. To će otvoriti mogućnost razvoja gasifikacije i gasne privrede", naveo je Antić.\nOn je istakao da bi priključenjem na "Turski tok" pomenute zemlje postale tranzitne i za gas i da bi od toga ostvarivale značajan profit.\nMinistar Fait Donmez rekao je da saradnja u oblasti energetike prati ekspanziju ukupnih odnosa dve države.\nMinistar Antić u Istanbulu je razgovarao i sa ministrom energetike Azerbejdžana Parvizom Šabazovom.\nTom prilikom azerbejdžanski ministar uputio je ministru Antiću poziv za učešće na Savetu Južnog gasnog koridora (TANAP i TAP), koji će se održati 20. februara 2019. godine u Bakuu.\nTurska je već glavno gasno čvorište u Jugoistočnoj Evropi. Uz "Turski tok" ima dva gasovoda kojim se doprema ruski gas a TANAP-om od prošle godine stiže i gas iz Azerbejdžana.\n(sreda, 21. nov 2018, 13:56) - anonymous [neregistrovani]\n(ponedeljak, 19. nov 2018, 12:34) - Mica Bor [neregistrovani]


Link naravno Otstranjen\nPoslušao sam Cvetanova, snimio tih pet slučajeva birajući medju 100, ručali smo kasnije i otputovao sam vozom nazad u Beograd. Svih pet slučajeva, ukljućujući i Izveštaj o pranju novca AWARD produkcije prethodno, objavljeni su na mom sajtu Burevesnik Vane Cvetanov je tada od strane makedonske porodične policije, a u saradnji sa bugarskim kolegama, bio praćen po Sofiji. Pa je izmedju ostalog „snimljen“ i njegov susret sa mnom, 4. aprila u bugarskoj prestonici. A onaj dan je i inače bio karakterističan po tome što je u jednoj sofijskoj bolnici od AIDS-a umrla Dosta Dimovska, ex ministrica policije u Vladi Ljubčeta georgiejvskog i politička majka Gruevskog i Mijalkova. U trenutku njene smrti je bila njihov Ataše za kulturu i unutrašnje obaveštajne poslove u Sofiji.\nPrespavao sam u Vranju da budem odmoran za sastanak sa Cvetanovim, sačekao ga sutradan na bus stanici u Vranju i otišli smo na priču. Stvarno sam mislio da mi donosi eksterni disk sa databazom od više od 100 slučajeva i 115.000 fajlovao korupciji ove vlasti i transferu preko 3,5 milijardi evra van Makedonije, no Cvetanov mi je ispričao da je disk kod Crvenkovskom više od dve godine i da mu nikako nije jasno zašto sve to nije objavljeno u medijima kako su sa njim dogovorili pre predaje diska. Umalo nisam pao sa stolice kada mi je rekao da je došao da se sa mnom dogovori da idući mesec u Beogradu, Zagrebu ili Sarajevu održi pres konferenciju sa koje želi da balkanskoj i svetskoj javnosti saopšti potpunu istinu o tome ŠTA SE DEŠAVALO TOŠI PROESKOM dok je trajala istraga 2006. godine oko pranja novca i kako je Gordana Jankulovska ucenjivala TOŠU da postane ekskluzivac koji će ubuduće pevati na predizbornim skupovima vladajuće stranke MVR DPMNE, a izmedju izbora kao njihov čovek raditi na podizanju njihovog rejtinga u javnosti. Cvetanov kao (in)direktni učesnik u toj kampanji pritiska na Proeskog, je zajedno sa njegovim timom bio jedan od retkih koji je Toši pružio ruku spasa. Nažalost, pritisak Jankulovske i Mijalkova je bio puno jači.\nКреирано на: 14.08.2015\nБалкан\tСите Вести\tŠPIJUN


MAKRON DANAS DOLAZI U SRBIJU Sve o poseti francuskog predsednika: EU glavna tema sa Vučićem, šetnja Kalemegdanom i susret sa potomcima SRPSKE HEROINE – Kragujevčani – Najposećeniji portal u Šumadiji\nMakron će sa svojom delegacijom sleteti na aerodrom Nikola Tesla nešto posle 15 časova, uz pratnju aviona Vojske Srbije. Na aerodromu će otkriti ploču koja treba da označi početak procesa modernizacije od kada je aerodrome preuzela francuska kompanija „Vinci“.\nNakon obilaska izložbe Arhiva Srbije o odnosima dve države u periodu od 1804. do 1918. godine, biće upriličen tet-a-tet sastanak francuskog i našeg predsednika. Biće upriličeni i sastanci delegacija dve strane, kao i obraćanje medijima dvojice predsednika.\nZa kasne popodnevne sate u planu je polaganje venca na Srpsku kosturnicu i spomenik braniocima Beograda. Makron će položiti cveće na grob Milunke Savić, gde će ga dočekati njeni potomci, a zatim će položiti venac i na Spomenik zahvalnosti Francuskoj.\nPredsednik Francuske Emanuel Makron doputovaće sutra oko 15.00 časova u Beograd u dvodnevnu posetu tokom koje će mu domaćin biti predsednik Srbije Aleksandar Vučić.\nPrema informacijama Službe predsednika za saradnju s medijima, posle dočeka na Aerodromu „Nikola Tesla“, oko 15.15 sati ulsediće ceremonija otkrivanja ploče povodom početka radova na modernizaciji Aerodroma koju sprovodi kompanija „Vansi erports“.\nProgrmamom posete u 16.00 sati predvidjena je ceremonija svečanog dočeka ispred Palate Srbija, nakon čega će u 16.15 sati uslediti sastanak dvojice predsednika.\nU 16.40 časova predvidjena je ceremonija razmene potpisanih bilateralnih dokumenata u prisustvu dvojice predsednika.\nZa 18.20 predvidjena je ceremonija polaganja venaca na Spomenik braniocima Beograda 1914-1918, a u 18.30 polaganje cveća na grob Milunke Savić u Aleji velikana.\nPrema programu posete, u 19.00 časova predvidja se ceremonija polaganja venaca na Spomenik zahvalnosti Francuskoj i obraćanje predsednika Srbije i predsednika Francuske.\nMakron će posetiti samo Srbiju\nTakođe, vakuum u dijalogu sa Beograda i Prištine naći će se na stolu. Vučić će podsetiti Makrona na jezive provokacije Ramuša Haradinaja i Hašima Tačija, od formiranja vojske Kosova do uvođenja taksi na robu iz Srbije. Dobar deo razgovora biće posvećen i ekonomskoj saradnji dve države.\nObezbeđenje na najvišem nivou: policajci, specijalci i eksperti farmacije\nTokom posete Beogradu Makron će imati najviše mere bezbednosti i njegov dolazak biće propraćen pod budnim okom oko 100 francuskih bezbednjaka koji stižu sa njim. Jedna grupa je već stigla u Srbiju, gde sa pripadnicima srpske policije i službi bezbednosti do detalja priprema plan zaštite.\nProveravaju se takođe i rute kojima će se kretati Makron, a očekuje se da tokom dvodnevne posete bude angažovano 4.000-5.000 policajaca, uz pripadnike specijalnih jedinica MUP i Vojske Srbije, BIA, VBA i VOA.\nČlan Svetske asocijacije šefova policija Marko Nicović kazao je ranije da je predsednik Francuske jedan od najbolje čuvanih državnika u svetu.\n– Nije isključeno da u Makronovom obezbeđenju ima i pripadnika Legije stranaca. Oni su prošli najteže obuke i imaju posebne mentalne i fizičke sposobnosti. To su isključivo komandanti, Francuzi. O njegovoj zaštiti brinu i eksperti farmacije, medicine, hemijskog oružja, da bi eliminisali opasnosti od trovanja hranom ili dodira s predmetima. Bezbednosno će biti pokriveno mesto gde spava. Čak će doneti čaršave, peškire, sapune, šampone… – priča on.\nFrancuski predsednik će, prema dosadašnjim informacijama, najverovatnije biti smešten u hotelu „Hajat“.\nPrva poseta u poslednjih 18 godina\nDolazak Makrona, prva je poseta jednog francuskog predsednika Srbiji u poslednjih 18 godina, a pre njega u Beogradu je bio Žak Širak. Makron će, što je svojevrsni kuriozitet, u Beogradu i prenoćiti.\nKako je Emanuel Makron više puta do sada davao pesimistične izjave kada je reč o ulasku ovog regiona u EU, ističući da u postojećoj strukturi nema mesta da se govori o budućem proširenju, nameće se pitanje da li će predsednik Srbije Alekasndar Vučić uspeti da otkravi čelični stav francuskog kolege.\nNaruku nam ide što je Makron naklonjen Srbiji, a kao što je poznato, trenutno mu ne cvetaju ruže u odnosu sa Prištinom. O situacijama na ivici incidenta u koje je dolazio s Ramušom Haradinajem pre samo nekoliko meseci, brujali su svi domaći mediji, ali i oni u regionu i Evropi.\n2. Prištinske takse\nNisu smeli sebi da dozvole da i taj susret, poput onog u Berlinu, doživi debakl. Zato će francuski i srpski predsednik, izvesno je, dobar deo razgovora posvetiti mogućnostima povratka dve strane za pregovarački sto.\n3. Ekonomija i potpisivanje sporazuma\nTokom Makronove posete, Srbija i Francuska potpisaće 20 sporazuma o međusobnoj saradnji, a najveći broj njih odnosiće se na ekonomsku saradnju dve zemlje. Jedan od uspešnih primera te saradnje je i kompanija „Vansi“ koja je preuzela na sebe modernizaciju Aerodroma „Nikola Tesla“.\n4. Bezbednost i kultura\nZa Francuze posebno je značajna oblast saradnje u oblasti kulture i mladih, a očekuje se potpisivanje zajedničke deklaracije. Srbija ima status pridruženog člana u Međunarodnoj organizaciji Frankofonije, a u okviru kulturne razmene poseban akcenat će biti na promovisanju frankofonije.\nI faktor bezbednosti će, pretpostavlja se, biti prisutan na agendi dvojice predsednika. Francuska ambasada u Severnoj Makedoniji objavila je krajem aprila Strategiju Francuske za Zapadni Balkan, donetu na zahtev upravo predsednika Makrona. U njoj se – osim pomenute ekonomije, politike i međususedskih otvorenih pitanja – posebno stavlja akcenat i na bezbednosni aspekt.\n– U oblasti bezbednosti biće preduzete mere u borbi protiv nedozvoljenog malokalibarskog i lakog naoružanja: dalja primena francusko-nemačkih smernica za mobilizaciju zemalja regiona kroz konkretne mere, posebno u pogledu sigurnosti, borbe protiv trgovine ljudima i stvaranja ilegalne zalihe oružja – navodi se u Strategiji.\nKako saznaje „Blic“, Srbija i Francuska potpisaće 24 različita sporazuma o saradnji.\nMiloradović je rekao da će biti potpisana tri memoranduma o razumevanju i da se oni odnose na radarske i elektronske sisteme, ali i na saradnju u oblasti proizvodnje i održavanje tih sistema u Srbiji.\nKada je reč o nabavci novih sistema naoružanja, Miloradović navodi da je konkretno reč o PVO sistemu „mistral“ za koji kaže da je jedan od najboljih u svetu. Planirano je da se taj sistem integriše u sistem PASARS čime će se sposobnost Vojske Srbije značajno podići.\nPredsednik Aleksandar Vučić tada je rekao „da smo se spremali smo se za njegovu posetu i želeli da pokažemo gostoprimstvo, ali zbog unutrašnjih problema on je zamolio da odložimo posetu.“\nNa ulicama srpske prestonice, trasama kuda će se kretati francuski predsednik, uveliko se vijore srpske i francuske državne zastave, postavljeni su i bilbordi dobrodošlice.\nPostavljeni su i bilbordi na kojima se vide srpska i francuska zastava i na kojima na srpskom i francuskom jeziku piše „Dobro došli prijatelji“ i „Sloboda, jednakost, bratstvo“.\nBilbordi su postavljeni kod Novog groblja, na Zelenom vencu, kod hotela Hajat i TC Ušće.\nMakron će doputovati sutra oko 15.00 časova u Beograd u dvodnevnu posetu tokom koje će mu domaćin biti predsednik Srbije Aleksandar Vučić.\nCategories:\tAktuelno\t/ No Responses / by Kragujevčani 15/07/2019\nNabavite svoj primerak romana „Krvavi Božić“ Vladimira Đorđevića i oplemenite život sebi i onima oko Vas.\nRoman o istraživanju…Izvodi Vas iz okvira naivnih životnih predstava kojima robujemo… Priča o spoznaji sebe, Ljubavi, životnih...\nPUT OKO SVETA U ZELENOM FIĆI Avanturisti iz Bosne stigli do SAHARE u ovom autiću, a kad ih vide – LJUDI VIČU I MAŠU\nFića - verni saputnik Svoje pustolovine po svetu sprovode uz svoj najboljeg prijatelja Fiću. Oni su Amar Čamo (31) i Lejla Čamo...\nSRAMOTA! Dečaku ispred radnje ispalo 2.000 dinara, a potez ovog Nišlije RAZBESNEO JE SRBIJU – Pogledajte šta je uradio (VIDEO)\nKoliko puta vam se dogodilo da na ulici vidite da je nekome ispao novac? Koliko puta vam se dogodilo da na ulici vidite da je nekome...\nZa učešće na predstojećim izborima za odbornike u Skupštini grada Kragujevca predate su još dve liste – Pokret mladih...\nPoslednjih godina studenti u Srbiji izdvajaju četiri fakulteta koja je najteže upisati jer imaju jako teške prijemne ispite. Ukoliko je...


U Srbiji godišnje zbog zagađenja vazduha prevremeno umre gotovo 10.000 ljudi\nZagađenost vazduha, foto: Pixabay\nU Srbiji zbog zagađenja vazduha prevremeno umru 9.773 osobe godišnje, rekao je danas Vladimir Đurđević iz Meteorološkog instituta, pozivajući se na dokument Program zaštite kvaliteta vazduha.\nOn je rekao da prema WEM scenariju, koji predviđa samo poštovanje domaćih pravila o zagađenju vazduha, među kojima i Nacionalni plan o smanjenju emisija, koji se odnosi samo na odsumporavanje u termolelektranama i na velika ložišta (ne i individualna ložišta i automobile), broj smrnih slučajeva bi bio manji za 2.400.\nĐurđević je istakao da bi, u slučaju da se primeni scenario WEM C, što je scenario bez prekoračenja dozvoljenih granica za određene čestice, umrlo još 1.972 osobe manje u odnosu na WEM scenario, a broj umrlih od zagađenja vazduha bi pao na 5.041.\nZa četvrtinu smrti zbog zagađenja vazduha odgovorna je isključivo država, jer je ona nadležna da donese mere za termoelektrane i velika ložišta.\nPredstavnik Nacionalne ekološke asocijacije (NEA) Milenko Jovanović rekao je da se od oktobra do marta uvek javlja povišeno zagađenje PM česticama.\nIzveštaj o kvalitetu vazduha, kako je naveo Jovanović, pokazuje da se stanje nije promenilo i da to pokazuje da institucije zadužene da smanjenje zagađenja vazduha ne rade svoj posao.\nJovanović je istakao da je sumpor-dioksid, kao supstanca u koncentracijama štetnim po zdravlje, eliminisan u Evropi, ali da je u Boru zabeležena i 25 puta veća koncentracija od predviđenog maksimuma, kao i da su prekoračenja PM 10 čestice izmerena na 25 od 46 mernih mesta, a da je u Smederevu na mernom mestu prekoračenja bilo 148 dana za godinu dana.\nProfesorka Dragana Đorđević sa Instituta za hemiju, tehnologiju i metalurgiju istakla je da se 70 odsto električne energije dobija iz prljavog uglja – lignita i da se u Srbiji godišnje spale 32 miliona tona tog uglja.\nUpišite tekst * 8 × 4 =


Autovesti, Focus RS uzvraća udarac\nVaša lokacija: Naslovna strana » Vesti » Noviteti » Focus RS uzvraća udarac\nNovi Ford Focus RS će se ipak dočepati ulice, uprkos glasinama da se od njega odustalo\nGlasine da je RS verzija nove generacije modela Focus puštena niz vodu ipak su se pokazale netačnim.\nGunnar Herrmann, glavni čovek „Forda“ za male/kompaktne automobile, izjavio je da inženjeri ovog proizvođača rade na razvoju RS verzije „Fokusa“.\nPrema njegovim rečima, novitet će imati osetno više snage od akutelne generacije, ali se i dalje ostaje pri prednjem pogonu, iako su mnogi očekivali da će zbog dodatnih „konja“ biti neophodna primena pogona na svim točkovima.\nTajna je u „Fordovom“ RevoKnuckle prednjem oslanjanju, koje u velikoj meri neutrališe mnoge mane kombinacije velike snage i prednjeg pogona. Inženjeri tvrde da se zahvaljujući ovom sistemu dobija trakcija slična onoj kod verzije sa pogonom na svim točkovima, ali uz nižu cenu i manju ukupnu masu automobila.\nOčekuje se da će novi Ford RS dobiti 2,0-litarski turbo motor iz verzije ST, ali će umesto oko 250 KS moći da razvije i čitavih 350 KS.\nMogao bi da se pojavi u prodaji krajem 2013. ili početkom 2014. godine.


Konferencija „Ja kažem, ostajem u Srbiji“ | Kapital magazin\nKonferencija „Ja kažem, ostajem u Srbiji“\nSavet za pisanje projekata i Savet za humanitarne aktivnosti Kancelarije za mlade Grada Niša, u saradnji sa Gradom i Omladinskim edukativnim centrom organizuju konferenciju „Ja kažem, ostajem u Srbiji“. Konferencija se održava u utorak, 24. oktobra od 11 časova u velikoj Sali Oficirskog doma u Nišu.\nUvidevši da mnogi mladi ljudi žele da napuste našu zemlju, odnosno naš grad, Kristina Petrović i Jovan Milić su sa svojim timovima došli na ideju da oforme događaj putem koga će motivisati mlade da ostanu u svom gradu. Cilj konferencije je promocija mladih talenata i naučnika, koji su se odlučili da ostanu u svojoj državi i da svoju karijeru započnu upravo ovde.\n„Na ideju smo došli sasvim slučajno. Svakog danas nas ljudi „bombarduju“ informacijama o odlasku mladih, o mladima koji žele da napuste zemlju i tako u nedogled. Putem ove konferencije želimo da pokažemo primere mladih ljudi koji su mogli da odu, ali su se odlučili da ostanu u Srbiji i što je važno nisu se pokajali. Takođe ćemo predstaviti i one koji su otišli, ali su se vratili u Srbiju. I ja imao priliku da studiram na Univerzitetu u Vaterlu, ali sam se odlučio da ostanem u Srbiji i nisam se pokajao, za sada“ – izjavio je Jovan Milić, student Mašinskog fakulteta i koordinator saveta za humanitarne aktivnosti.\nMeđu panelistima očekuju se predstavnici Nacionalne službe za zapošljavanje, organizacije GIZ i Dostignuća mladih, ali i oni najbitniji – mladi talenti i mladi lideri. Konferencija se sastoji od dva panela, prvi panel je vezan za uspešne mlade talente, dok će se u okviru drugog panela govoriti o značaju učeničkog preduzetništva:\n„Drugi panel posvećen je preduzetništvu mladih, kao jednoj bitnoj temi koja se potencira poslednjih godina. Govoriće se o angažovanju učenika srednjih škola u učeničkim kompanijama i iskustvima mladih preduzetnika pri pokretanju sopstvenog biznisa. Učešće u panelu uzeće i predstavnici organizacija civilnog društva, lokalne samouprave, profesori i učenici, koji će iz različitih uglova predstaviti mogućnosti i značaj bavljenja preduzetništvom“ – kaže Kristina Petrović, studentkinja Ekonomskog fakulteta i koordinator saveta za pisanje projekata.\nPored ova dva panela, najavljeno je i predstavljanje dve studije slučaja koje će predstaviti Goran Mladenović iz NICAT-a, ali i mladi preduzetnici iz DELI centra koji predstavljaju brend „Ebony and Ivory“. Na prvom panelu će šestoro mladih talenata i lidera govoriti o razlozima zbog kojih su ostali u Srbiji.\nTokom svečanog otvaranja očekuje se premijera kratkog filma: Mladi talenti kažu: „Mi ostajemo u Srbiji“. U ovom filmu su autori, inačestudenti i đaci, razgovarali sa mladim ljudima o razlozima zbog kojih žele da ostanu u Srbiji.\nOva dva saveta Kancelarije za mlade, oformljena su tokom leta i predstavljaju samo dva od ukupno 10 novootvorenih saveta.\n„Ova ideja je inicirana nakon posete gradonačelnika, većnika za omladinu i sport i predstavnika Kancelarije za mlade fakultetima i školama u gradu. Tokom te posete predstavljali smo mladima rad Grada i Kancelarije za mlade. Nakon toga javilo se preko 350 mladih na skupu održanom u Oficirskom domu početkom leta. Napravljeno je 10 Saveta po tome šta su u anketama mladi videli kao najveći problem. Neki od Saveta su Savet za humanost, volonterizam, socijalna pitanja, sport, zaštitu životne sredine itd“ – ističe Stevan Živković, koordinator Kancelarije za mlade Niš.\nKonferenciju otvara dečiji hor „Čarolija“, a sve prisutne očekuju poklon paketi učeničkih kompanija sa teritorije Niša. U sklopu konferencije se održava i veliki sajam učeničkih kompanija i omladinskih organizacija, koje će se predstaviti publici koja bude prisutna.


Диана Будисављевић да добије споменик у Београду | Јадовно 1941.\nDiana Budisavljević da dobije spomenik u Beogradu\nObjavljeno u Jasenovac, Jastrebarsko\nUdruženje logoraša i potomaka “Jasenovac” predložilo je da u Beogradu bude podignut spomenik Diani Budisavljević, koja je iz jasenovačkog logora smrti spasila više od 7.500 srpske i jevrejske djece.\nNa svečanoj akademiji Udruženja, kojoj su prisustvovali preživjeli iz logora smrti Jasenovac i ambasador Izraela u Beogradu Alona Fišer Kam, naglašeno je da se pokušaji revizije istorije i Holokausta moraju spriječiti kako se ne bi ponovio.\nPočasni predsjednik Udruženja logoraša “Jasenovac” Milinko Čekić izrazio je uvjerenje da će u Beogradu biti podignut spomenik Diani Budisavljević, kao i da će prostor nekadašnjeg logora Staro sajmište, u kojem su tokom Drugog svjetskog rata stradali Srbi, Jevreji i Romi, postati spomen-park.\nOvo udruženje danas je odalo priznanje svima koji su učestvovali u postavljanju izložbe “Jasenovac – pravo na nezaborav” u sjedištu UN u Njujorku.\nČekić je naglasio da je izložba u Njujorku, koja je u januaru organizovana prvi put nakon sedam decenija, imala veliki odjek.\n“To je veoma važno s obzirom na situaciju u svetu uopšte, a pogotovo u našem okruženju, gde je problem revizije prošlosti veoma prisutan, kao i problem pojave neofašizma i neonacizma”, rekao je Čekić novinarima.\nPrema njegovim riječima, izložba u Njujorku je način da se skrene pažnja na pokušaje revizije istorije i pojavu neofašizma, te da se mora voditi računa o tome.\nAmbasador Izraela u Beogradu Alona Fišer Kam rekla je da je logor u Jasenovcu bio okrutno mjesto i vrsta Aušvica na Balkanu.\nOna je napomenula da je današnji skup prilika da se oda počast svim žrtavama Holokausta i istakne da se protiv pokušaja revizije najstrašnijih zločina mora stalno boriti.\nIzložba “Jasenovac – pravo na nezaborav” otvorena je krajem januara u Njujorku, u organizaciji Ministarstva spoljnih poslova Srbije, a postavku je otvorio resorni ministar Ivica Dačić.\nIzložba predstavlja doprinos očuvanju univerzalnih vrijednosti čovječanstva i globalnih napora UN, sa ciljem sprečavanja pojave revizije i rehabilitacije neonacističkih i neofašističkih ideologija isključivosti i svih oblika diskriminacije i fanatizma, saopšteno je uoči otvaranja.\nGlavni cilj izložbe je njegovanje kulture sjećanja na srpske, jevrejske, romske i antifašističke žrtve Holokausta i genocida u Jasenovcu, jednom od najbrutalnijih i najozloglašenijih od ukupno osam logora za istrebljenje u Drugom svjetskom ratu.\nDiana Budisavljević, Austrijanka udata za srpskog hirurga Julija Budisavljevića, spasila je od sigurne smrti više od 7.500 srpskih djevojčica i dječaka iz koncentracionog logora Jasenovac u takozvanoj Nezavisnoj Državi Hrvatskoj.\n„Zašto je žena koja je spasila 10.000 dece iz Jasenovca sramno prećutana“\nMataušić: Istina o spašavanju srpske djece krila se u jasenovačkom depou


25. 10. 2015 – Stefanović i Al Tani: Novo poglavlje u saradnji dve zemlje\nMinistar unutrašnjih poslova Republike Srbije dr Nebojša Stefanović sastao se danas u Dohi sa premijerom Katara Abdulahom bin Naserom bin Kalifa Al Tanijem, koji je ujedno i ministar unutrašnjih poslova te zemlje.\nMinistar Stefanović i premijer Al Tani iskazali su zadovoljstvo zbog posete Kataru predstavnika aktuelne Vlade Republike Srbije, čime je, kako su rekli, otvoreno novo poglavlje u saradnji dve zemlje.\nKao potvrdu buduće intezivne saradnje policija, ministri su danas u Dohi potpisali dve izjave o namerama o saradnji. Prvi dokument odnosi se na saradnju policija Srbije i Katara, a drugi na razmenu iskustava naše Kriminalističko-policijske akademije i Policijskog koledža Katara.\nMinistar Stefanović i premijer Al Tani složili su se da sve zemlje moraju da se bore protiv terorizma, jer se na ovu globalnu pretnju može odgovoriti samo putem zajedničke saradnje.\nOni su istakli i da je potrebna intezivnija razmena operativnih informacija, kao i da Ministarstvo unutrašnjih poslova Republike Srbije može katarskoj policiji da ponudi obuke za pripadnike specijalnih jednica, zatim usavršavanje u oblasti forenzike, obezbeđenja ličnosti i objekata, kao i sportskih dešavanja.


Vlada češkog premijera Babiša bez poverenja parlamenta\nManjinska vlada lidera ANO, milijardera optuženog za mahinacije sa evropskim dotacijama Andreja Babiša nije danas, kako se i očekivalo, dobila poverenje češkog parlamenta pošto je za nju danas glasalo samo 78 Babišovih poslanika a ostalih 117 protiv.\nTo je tek treća vlada u istoriji Češke koja nije dobila poverenje Poslaničkog doma ali nastaviće da vlada u ostavci dok predsednik Češke Miloš Zeman ne poveri, kako je kazao ponovo Babišu, mandat da sastavi novu tog puta verovatno koalicionu vladu, prenosi Beta.\nOsam stranaka koje su uz Babišovu ANO ušle u parlament na oktobarskim parlamentarnim izborima odbile se da uđu ili podrže vladu na čijem čelu bi bio premijer optužen za dobijanje dva miliona evra od Evropske unije na prevaru i Babiš je sastavio manjinsku vladu, spreman da vlada u ostavci, uveren da će nakon nekoliko nedelja ili meseci neka od stranaka popustiti.\n"Izgubili smo tri meseca nakon izbora. Premijer bi što pre trebalo da podnese ostavku. Očekujem od predsednika da se suzdrži političkih odluka dok ne bude jasno kakav će imati politički mandat", kazao je nakon glasanja lider konzervativne Gradjanske demokratske stranke Petr Fiala.\nZemana čeka drugi krug predsedničkih izbora 26. i 27. januara a nije uopšte izvesno, kako je izgledalo pred prvi kurg da će Zemanu Česi dati poverenje da ponovo, narednih pet godina stoji na čelu Češke.\nZemanov portparol Jirži Ovčaček kazao je nakon glasanja da će Zeman, kako je i obećao ponovo za premijera imenovati Babiša bez obzira na optužbe češke policije i Evropske službe za suzbijanje preavara OLAF, da je dva miliona evra dobijeno na prevaru, tako što je farma Rodino gnezdo izdvojena iz Babišovog holdinga Agrofert kako bi dobila dotacije za male i srednje firme a nakon pet godina koliko EU kontroliše dotirani projekt u Agrofert je vraćena.\nOdbor za mandate i imunitet Poslaničkog doma parlamenta preporučio je danas poslanicima da Babišu i predsedniku poslaničkog kluba ANO Jaroslavu Faltineku ukinu imunitet i izruče ih policiji koja ih krivično goni, o čemu će poslanici u plenumu glasati sutra.\nBabiš je sam danas zatražio od parlamenta da mu ukine imunitet i dopusti mu da se pred sudom brani od optužbi za mahinacije sa evropskim novcem.\n"To je zavera koju je organizovala mafija koja je ovde krala milijarde a ja im smetam. To je svinjarija po političkoj narudžbini. Nakon 10 godina neko se seti nekakvog Rodinog gnezda. Naravno da ćemo tražiti da nam ukinu imunitet", kazao je Babiš.


Početna/BIZNIS/Polovina programera u Srbiji rado preporučuje ovdašnje poslodavce\nFoto: Hello World\nSana Life 15. aprila 2021.\tBIZNIS, KATEDRA Ostavite komentar\nOvo su podaci sa servisa IT Insajder na najposećenijem sajtu za zapošljavanje IT kandidata u Srbiji HelloWorld.rs. Ovaj sajt trenutno broji 1400 prilika za zaposlenje i preko 3.500 verifikovanih komentara o domaćim IT poslodavcima. Da raste interesovanje za informacijama o IT kompanijama dokazuje i stalni rast posećenosti sajta HelloWorld, koji premašuje 200.000 poseta mesečno.\nKomentari o domaćim IT poslodavcima su uglavnom pozitivni\nIT Insajder je platforma gde svi zainteresovani mogu da se informišu o poslodavcima u IT industriji i pročitaju iskustva o radu, kao i iskustva sa razgovora za posao. Prilikom pisanja komentara, bivši i sadašnji zaposleni ocenjuju opšti utisak o kompaniji, mogućnost napredovanja, beneficije koje poslodavac pruža i definišu pozitivne i eventualne negativne strane rada. Projekat IT Insajder je prvi ovog tipa na domaćem IT tržištu.\nZanimljiv podatak je da je čak 60% komentara o poslodavcima pozitivno, odnosno njihovi autori preporučuju ocenjenu kompaniju. Sve recenzije su verifikovane, a validacija se vrši potvrdom email adrese. Omogućena je i validacija LinkedIn nalogom autora komentara, kako bi se istakla verodostojnost napisanog. Autor recenzije bira da li želi da bude anoniman.\n„Važno je napomenuti da do sada nijedna recenzija, niti profil kompanije nisu uklonjeni na zahtev poslodavca, jer smatramo da je to kontraproduktivno za kandidate, kompanije, ali i naš sajt, čija je misija povećanje transparentnosti domaćeg IT tržišta rada“, objašnjava Tamara Prodanović sa sajta HelloWorld.rs.\nKolike su prosečne IT plate u Srbiji?\nZarad neophodnog podizanja transparentnosti domaće IT industrije, prošle godine je IT Insajderu dodata sekcija „Plate“, gde zaposleni mogu anonimno da napišu neto iznos zarade. Na ovaj način zainteresovanim kandidatima je omogućeno da na jednom mestu dobiju sve potrebne informacije o kompaniji. Prema podacima koje je sajt HelloWorld do sada prikupio, prosečna plata senior programera iznosi 1.724 €, medior programera 1.144 €, a juniora 736 €.\nRecenzije bivših i sadašnjih zaposlenih igraju presudnu ulogu u percepciji brenda poslodavca i utiču na privlačenje kvalitetnog kadra. Zainteresovani kandidati najviše veruju informacijama „iz prve ruke“, te je važno da poslodavci ne ignorišu napisane komentare.\nOznakehelloworld insajder IT oglasi poslodavac projekat sektor Srbija strucnjaci uslovi programeri zaposleni\nPrethodni Optimizujte svoj metabolizam uz planiranje obroka\nSledeći Rezultati prvog konkursa LFN – Nišlije žele da se aktiviraju


Biciklistička trka "Talenti Beograda i Evrope"\nNaslovna » Izlasci » Sport » Biciklistička trka „Talenti Beograda i Evrope“\nNeko drugi 1. juli 2016. Sport Postavite komentar\nOvo je, u stvari, Otvoreno prvenstvo Beograda 2016.\nUčesnici biciklističke trke „Talenti Beograda i Evrope“ će se sutra od 14.00 do 17.15 kretati sledećom trasom: Start/cilj, ispod Brankovog mosta (kod garaže republičkih organa) – ulevo pored restorana „Ušće“ – ulevo pored Parka prijateljstva – ulevo u levu traku Bulevara Nikole Tesle – ulevo na Ušće do cilja ispod Brankovog mosta, uz asistenciju Saobraćajne policije.\nU nedelju, 3. jula od 10.00 do 12.00 biciklisti će voziti sledećom trasom: nezvaničan start ispred SC „Banjica“ kroz Banjičku šumu u Bulevaru oslobođenja – zvaničan start na Avalskom putu posle raskrsnice Bulevara oslobođenja i Crnotravske ulice i dalje Avalskim putem do okretišta u Ralji – u povratku istom trasom do podnožja Avale – desno na Avalu – cilj ispred hotela „Avala“, uz asistenciju Saobraćajne policije.\nZatvaranje saobraćaja i izmene režima linija\nTokom održavanja 4. međunarodne biciklističke trke „Talenti Beograda i Evrope“, 2. i 3. jula, biće izmenjen režim saobraćaja.\nSutra od 14.00 do 17.00 doći će do zatvaranja saobraćaja u Ulici ušće i Bulevaru Nikole Tesle, dok će u nedelju važiti posebna organizacija saobraćaja (za vreme prolaska biciklista) u Bulevaru oslobođenja (sa startom u 9.30) i na putu za vrh Avale (oko 11.30).\nVozila javnog gradskog prevoza će se tokom održavanja trke na stazi Ušće u navedenom periodu kretati izmenjenom trasom pa će se vozila sa linija 15, 84, 704, 706 i 707 umesto Bulevarom Nikole Tesle, na delu trase od Brankovog mosta do Ulice trešnjinog cveta, u smeru ka Zemunu, kretati Bulevarom Mihajla Pupina i Ulicom trešnjinog cveta, a u povratku vozila sa ovih linija koristiće redovnu trasu.\nVozila sa linije 60 će u vreme održavanja trke saobraćati sledećom trasom: u smeru ka okretnici „Novi Beograd – Toplana“: Brankov most – Milentija Popovića – interna saobraćajnica – Vladimira Popovića – Zemunski put – Brodarska i dalje redovnom trasom, a u povratku vozila sa ove linije koristiće redovnu trasu.\nTokom prolaska učesnika trke na stazi Beograd – Ralja – Vrh Avale, vozila javnog gradskog prevoza će u zavisnosti od uslova na terenu čekati na trasi dok se ne uspostavi redovan režim saobraćaja, odnosno koristiti alternativne trase. (Beoinfo)\nTagovibeograd biciklistička trka izlasci sport talenti beograda i evrope\nPrethodni Otvoren klub za traženje posla\nSledeći Folklorni festival „Ponesi opanke“ u Beogradu